
GEORGE R. R. MARTIN té la corpulència es- 
fèrica i la barba descurada d'un rei medie- 
val, però no va néixer a la França de Car- 
lemany ni a VAnglaterra nebulosa del mag 
Merlí, sinó una petita ciutat de New Jersey 
Pany 1948. Martin, que era fill d'un modest 
estibador italià, va començar a escriure des 
de petit. De fet, els primers diners que va fer com a autor els va acon- 
seguir venent els seus contes de monstres als altres nens del barri: a tan 
sols uns centaus el relat, devia fer prou cèntims per embafar-se de lla- 
minadures sense haver de demanar diners als seus pares. Anys després, 
Martin va estudiar periodisme, es va declarar objector de consciència 
a l'època en què els Estats Units enviaven els seus joves a morir a Viet- 
nam, va treballar com a cuiner, va dirigir torneigs d'escacs i va exercir 
com a guionista en aquell paradís infernal que els americans anome- 
nen Hollywood. Avui dia, Martin és conegut sobretot per lobra Cançó 
de gel i foc, una llarga saga novel:lística en què uns nobles medievals 
es disputen un tron de ferro, però al començament de la seva carrera no 
va buscar la inspiració a l'època dels cavallers errants, sinó als escenaris 
futuristes de la ciència-ficció, on hi ha planetes moribunds que perden 
lentament Vescalfor de la vida i mercaders vegetarians que creuen els 
confins de univers en una nau aeroespacial atrotinada plena de gats. 
De tots els contes de ciència-ficció que va escriure Martin, el més cele- 
brat és «Els reis de la sorra» (1979), que va guanyar els dos premis més 
prestigiosos del gènere, l’ Hugo i el Nebula, i que reflecteix com cap altre 
les grans virtuts narratives del seu autor: l'habilitat amb què idea tra- 
mes absorbents, esfereeix els lectors i crea personatges creibles que salten 
per damunt de les lleis morals amb la mateixa tranquil-litat amb què 
els nens salten per damunt dels bassals els dies de pluja. 





Simon Rress vivia sol en una mansió enorme que s'estenia en- 
tre àrids turons rocallosos a cinquanta quilòmetres de la ciutat. 
Així doncs, quan va haver d'absentar-se inesperadament per 
uns assumptes de negocis, no va poder recórrer a cap veí per- 
què tingués cura de les seves mascotes. El caracara' no era pro- 
blema: es passava la nit al campanar abandonat, i a més solia 
buscar-se el menjar tot sol. L'arrossegapeus," Rress es va limitar 
a treure'l de casa perquè s'espavilés com pogués. Aquell petit 
monstre s'afartaria de llimacs, ocells i saltaroques. L'aquari, en 
canvi, que era ple a vessar de piranyes autèntiques procedents 
del planeta Terra, plantejava més dificultats. Abans d'anar-se'n, 
Rress els va tirar una pota de bou dins el gegantesc tanc d'ai- 
gua on vivien. Si trigava a tornar més del que tenia pensat, les 
piranyes podien devorar-se les unes a les altres. Ja ho havien fet 
abans. I a Kress li feia gràcia. 

Malauradament, va trigar molt més temps del que havia 
previst. Quan va arribar, tots els peixos estaven morts. I el ca- 
racara també: l'arrossegapeus s'havia enfilat fins al capdamunt 
del campanar i se l'havia cruspit. Rress es va posar furiós. 


1 caracarà: ocell rapinyaire semblant a un falcó. 


1 L'arrossegapeus és una mascota inventada per l'autor. En general, el relat recrea 
un món extraterrestre que té els seus propis animals, tecnologia i mitjans de 
transport, als quals Martin al-ludeix fent servir uns quants neologismes: el pro- 
tagonista es desplaça en un aerolliscador, estaciona en un astroport, fuma cigar- 
retes d'una substància anomenada eufòria, té un jardí infestat de saltaroques, pa- 
ga les compres amb estàndards... 

L'endemà, va volar amb el seu aerolliscador fins a Asgard, 
un viatge d'uns dos-cents quilòmetres. Asgard era la ciutat més 
gran de Baldur, i a més disposava de l'astroport més antic i im- 
portant. A Rress li agradava impressionar els seus amics amb 
animals estranys, cars i divertits, i Asgard era el lloc ideal per 
comprar-los. 

Però aquesta vegada no va tenir sort. Xenomascotes ha- 
via hagut de tancar, t'Etherane el Criador va mirar d'encolo- 
mar-li" un altre caracarà, i a Aigúes Estranyes el més exòtic que 
tenien eren piranyes, taurons lluminosos i calamars aranya. Pe- 
rò Rress ja els havia tingut, tots aquells animals, i ara li venia de 
gust aconseguir-ne algun de nou i original. 

A darrera hora de la tarda, recorria el bulevard de l'Arc 
del Cel buscant algun lloc on no hagués entrat mai. Allà, tan 
a prop de l'astroport, el carrer era ple de botigues de produc- 
tes d'importació. Els grans magatzems tenien aparadors inaca- 
bables, que exhibien uns artefactes d'altres planetes estranys i 
cars sobre coixins de feltre, davant fosques cortines que con- 
vertien l'interior d'aquells comerços en un autèntic misteri. 

Entre un gran magatzem i Paltre hi havia botigues de pro- 
ductes de segona mà: espais estrets i immunds atapeits de 
quincalla procedent d'aquí i d'allà. Rress va provar en tots 
aquells comerços, però va quedar decebut amb tots. 

Llavors va ensopegar amb una botiga diferent. 

Va ser molt a prop del port, en un lloc on no havia estat mai 
abans. La botiga ocupava un petit edifici d'una sola planta situat 
entre un bar d'eufòria i un temple-burdell de les Germanes de la 
Congregació Secreta. En aquella part baixa, el bulevard de P Arc 
del Cel es tornava vulgar. 


2 encolomar: endossar. 
3 feltre: drap gruixut, de llana o pèl, de tacte semblant al vellut. 


2 Si s'ha de jutjar pel seu nom, Xenomascotes venia animals procedents d'altres 
planetes, ja que el prefix xeno- significa ‘estrany, estranger’. 

La botiga en si mateixa era estranya i vistosa. Als aparadors 
es bellugava una boira canviant, que tan aviat era d'un ver- 
mell pàl-lid com del gris de la boira autèntica, i que de vegades 
adoptava un to daurat escumós. La boira girava, s'arremolina- 
va i brillava tènuement gràcies a una llum que procedia de lin- 
terior. Rress va entreveure alguns articles de l'aparador: mà- 
quines, obres d'art i altres coses que no identificava, però no 
aconseguia veure adequadament cap ni un dels objectes per 
culpa d'aquella boira que els envoltava de manera sensual: pri- 
mer mostrava una part d'un objecte, després una part d'un al- 
tre, i en acabat ho tapava tot. Resultava intrigant. 

Mentre Rress contemplava l'aparador amb interès, la boi- 
ra va començar a dibuixar lletres, que van formar una paraula 
rere l’altra. Kress va llegir: «WO... I... SHADE... IMPORTA- 
DORS... ARTEFACTES... ART... ÉSSERS VIUS... I... D’AL- 
TRES». 

Llavors van deixar de formar-se lletres. A través de la boira, 
Kress va veure alguna cosa que es movia, i amb això en va te- 
nir prou. Amb això i amb aquell «ÉSSERS VIUS» que aparei- 
xia a l'anunci. Es va recollir la capa per damunt de les espatlles 
i va entrar a la botiga. 

Un cop dins, es va sentir desorientat. L'interior de la tenda 
semblava inabastable, molt més gran del que aquella façana re- 
lativament modesta feia intuir. La llum era tènue, i el lloc resul- 
tava relaxant. El sostre representava una volta celest amb les se- 
ves nebuloses" en espiral, tot molt fosc i realista: una meravella. 
Els taulells brillaven lleugerament perquè s'hi poguessin veure 
bé els articles que hi havia exposats. Els passadissos estaven en- 
catifats per aquella boirina baixa. En alguns punts arribava gai- 
rebé fins als genolls, i formava remolins al voltant dels peus de 
Rress cada vegada que feia un pas. 

—En què el puc servire 


4 nebulosa: sistema format per un estel nan i un embolcall esfèric de gas. 

La dona havia aparegut de cop i volta, com sorgida de la 
boira. Era alta, prima i pàl-lida, i duia una còmoda granota" 
grisa i una gorra molt estranya girada al revés. 

— Vostè és VVo o Shade2 —li va preguntar Rress—. O no és 
més que una dependenta2 

—Jala Wo, per servir-lo. Shade no atén els clients. I no te- 
nim personal. 

—El seu establiment és realment molt gran —va comentar 
Rress—. M'estranya no haver sentit parlar mai d'aquesta boti- 
ga... 

—Acabem d'obrir aquesta sucursal a Baldur —va explicar 
la dona—, però tenim botigues en altres mons. I es pot saber 
què busca? Art, potser? Vostè té aspecte de col-leccionista. Li 
podem oferir algunes talles fetes amb vidre de Nor T’alush ve- 
ritablement bones. 

—No —va tallar-la Rress—, ja tinc totes les talles de vidre 
que desitjo. Estic buscant una mascota. 

—Un ésser viu2 

—Si. 

—Alienigena? 

—Evidentment. 

—Ens queda un imitador. Prové del mon de Celia. Es un si- 
mi petit i molt intel-ligent. No només aprendra a parlar, sind 
que li acabarà imitant la veu, l'entonació, els gestos, fins i tot les 
expressions facials... 

—Encantador —va dir Rress—, però massa vist. No em ser- 
veix, Wo. Jo estic buscant alguna cosa més exòtica, estranya, i no 
una monada com aquesta. Detesto les monades. Ara mateix tinc 
un arrossegapeus importat de Cotho. Em va costar un munt de 
diners. De tant en tant li dono per menjar algunes cries de gat 
que els seus amos no volen. Aquestes són les coses que jo faig 
amb les monades. No sé si m'explico... 


5 granota: vestit d'una sola peça que es porta per treballar. 

Wo va fer un somriure enigmatic. 

—Ha tingut vostè alguna vegada un animal que l’adorés? 
—va preguntar. 

—Més d'una vegada —va dir Rress amb un somriure—. Pe- 
rò no necessito que m'adorin, VVo. L'únic que busco és diversió. 

—No m'ha entès —va precisar Wo sense abandonar aquell 
somriure estrany—. Volia dir si l'han adorat en el sentit literal 
de la paraula. 

—Què vol dir? 

—Em penso que tinc el que està buscant... —va anunciar 
Wo—. Segueixi’m. 

La dona va guiar Kress pel mig dels taulells resplendents, a 
través d'un llarg passadís envoltat de boirina, sota la falsa llum 
de les estrelles del sostre. Després de creuar una cortina de boi- 
ra molt espessa, va passar a una altra secció de la botiga i es van 
aturar davant d'un dipòsit de plàstic de grans proporcions. 

«Un aquari», va pensar Kress. 

VVo li va fer un senyal perquè s'hi acostés. Quan va arribar al 
costat de la dona, Rress es va adonar que s'havia equivocat: no 
era un aquari sinó un terrari. Era un quadrat d'uns dos metres 
d'amplada, dins del qual hi havia un desert en miniatura: sor- 
ra pàl-lida tenyida d'escarlata per una tènue llum rogenca. Da- 
munt la sorra, es veien pedretes de basalt, quars i granit. A cada 
cantonada del terrari s'enlairava un castell. 

Rress va parpellejar, ho va observar tot amb més atenció i va 
fer una petita correcció mental: de fet només hi havia tres cas- 
tells drets, ja que el quart s'havia esfondrat i estava en ruines. 
Erigits amb pedra i sorra, els altres tres eren bastos però esta- 
ven intactes. Per damunt dels merlets i a través dels seus pòr- 
tics arrodonits corrien unes bestioles diminutes. Rress va pré- 
mer la cara contra el plàstic. 

—Són insectes? —va preguntar. 

—No —va respondre VVo—. Es tracta d'una forma de vida 
molt més complexa. I bastant més intel-ligent. Són molt més 

llestos que el seu arrossegapeus, amb diferència. Se'ls coneix 
com a "reis de la sorra". 

—Són insectes, per molt complexos que siguin —va insis- 
tir Rress separant-se del terrari i arrufant les celles—, i li pre- 
go que no m'intenti donar gat per llebre parlant-me de la seva 
intel-ligència. Amb la mida que tenen, aquestes bestioles no- 
més poden tenir un cervell rudimentari. 

—Comparteixen una ment rusc" —va explicar VVo—. O 
una ment castell, per ser més exactes. De fet, només hi ha tres 
organismes al terrari. El quart ja ha mort. Fixis en com s'ha es- 
fondrat el castell. 

Kress va tornar a fixar-se en el terrari. 

—De manera que ments rusc...! Molt interessant —va dir, 
i va tornar a arrufar les celles—. En qualsevol cas, no passa de 
ser un formiguer: en gran, sí, però un simple formiguer. M'es- 
perava alguna cosa més interessant. 

—Entaulen guerres. 

—Guerres? Hummm...! —Kress va tornar a fixar la seva 
atenció en el terrari. 

—Fixi's en els colors, si és tan amable —li va proposar VVo. 

Va assenyalar els animalons que corrien amunt i avall pel 
castell més proper. Un d'ells esgarrapava la paret del terrari. 
Rress el va examinar. Li continuava semblant un insecte. Era 
una mica més gran que una ungla, tenia sis potetes i sis ulls di- 
minuts repartits pel cos. Es podia percebre com li petaven les 
sinistres mandíbules mentre les dues antenes, llargues i fines, 
traçaven dibuixos a l'aire. Antenes, mandíbules, ulls i potes 
eren negres com el carbó, però el color dominant era el taron- 
ja encès de la cuirassa. 

—Són insectes —va repetir Kress. 


3 En el món de la ciència-ficció se sol anomenar ment rusc a una intel-ligència 
creada a través de la col-laboració entre múltiples individus d'una mateixa espè- 
cie que, agafats d'un en un, no resulten gaire intel-ligents. La idea s'inspira en el 
comportament d'insectes organitzats com les abelles i les formigues. 

—No són insectes —va insistir Wo sense alterar-se—. Aques- 
ta bestiola canvia el seu exoesquelet,° que és molt dur, quan creix, 
si és que finalment creix. En un terrari d’aquesta mida no ho fa- 
ra mai. 

Wo va agafar Kress pel colze i li va fer donar la volta al ter- 
rari fins al castell següent. 

—Observi quin color tenen aquests —va dir. 

Kress ho va fer. Aquells eren diferents: els reis de la sor- 
ra d'aquell costat tenien la cuirassa de color vermell brillant, 
mentre que les antenes, les mandíbules, els ulls i les potes eren 
grocs. Rress va mirar cap a l'altra banda del terrari: els habi- 
tants del tercer castell tenien la cuirassa de color os i la resta 
d'un to vermellós. 

—Hummm... —va fer. 

—Fan guerres, com li he dit —va repetir Wo—. Fins i tot 
pacten treves i aliances. Ha estat precisament una aliança la 
que ha provocat la destrucció del quart castell del terrari. Els 
negres s'estaven fent massa nombrosos, de manera que els al- 
tres van unir les seves forces per exterminar-los. 

Rress continuava mostrant-se poc convençut. 

—Admeto que són entretinguts —va dir—. Però també els 
insectes guerregen. 

—Els insectes no adoren —va replicar VVo. 

—Què2 

Wo va somriure i va assenyalar un dels castells. Kress el va 
mirar amb atenció. Al mur de la torre més alta hi havia un ros- 
tre esculpit. Kress el va reconèixer: era la cara de Jala Wo. 

—Com és que...? —va dir Kress. 

—Vaig projectar un holograma’ al terrari amb el meu ros- 
tre, i l'hi vaig deixar uns dies. El rostre de Déu, se n'adona2 Jo 
els dono menjar, sempre em tenen a prop... Els reis de la sor- 


6 exoesquelet: coberta dura que tenen alguns animals i que, com si fos una arma- 
dura, els protegeix el cos dels cops. 
7 holograma: imatge en tres dimensions que es projecta mitjançant un làser. 

ra tenen un sentit psiònic rudimentari- És un cas de telepatia 
per proximitat. Em senten i, per venerar-me, decoren els seus 
edificis amb el meu rostre. El podrà veure en tots els castells, fi- 
xi-s'hi. 

Efectivament. Als castells, el rostre de Jala Wo apareixia se- 
rè, tranquil, molt viu. Kress es va sorprendre de la perfecció de 
la imatge. 

—Com ho fan? 

—Poden doblegar les potes del davant com si fossin braços. 
Fins i tot tenen una mena de dits: s6n com tres circells'® peti- 
tons i flexibles. I saben cooperar, tant en la construcció com en 
la batalla. Recordi que tots els éssers mòbils del mateix color 
comparteixen una sola ment. 

—Expliqui’m més coses... —li va demanar Rress. 

Wo va somriure. 

—La maixella viu al castell. Maixella és el nom que li he po- 
sat jo, mig en broma, tot i que seria millor dir-li mare maixella, 
perquè aquesta cosa actua alhora de mare i d'estómac. Es trac- 
ta d'una femella gran com el seu puny, que no es mou. El cert 
és que "reis de la sorra" és un nom poc adequat, perquè aquests 
éssers mòbils són més pagesos i guerrers que reis. Qui en reali- 
tat mana és una reina. Però aquesta comparació tampoc no és 
afortunada, perquè cada castell, considerat com un tot, és una 
única criatura hermafrodita. " 

—Què mengen: 

—Els mòbils mengen una pasta prèviament digerida que 
obtenen dins el castell. L'extreuen de la maixella, després que 
ella hagi elaborat l'aliment durant uns dies. Els seus estómacs 


8 És a dir, posseeixen habilitats extrasensorials bàsiques: Són facultats psiòniques 
la telepatia, que permet transmetre pensaments sense verbalitzar-los, i la teleci- 
nesi, que consisteix a moure objectes amb la ment. 

9 venerar: adorar. 

10 circell: tija prima. 
11 hermafrodita: que té els dos sexes, que és mascle i femella alhora. 

no poden digerir cap altra cosa. Si la maixella mor, els mòbils 
no triguen a morir. Pel que fa a la maixella. .., menja de tot, de 
manera que no cal que es preocupi, no gastarà gaire en alimen- 
tació. Les restes del seu menjar li serviran perfectament. 

—Mengen éssers vius? —va preguntar Kress. 

VVo es va arronsar d'espatlles. 

—Cada maixella es menja els éssers mòbils dels altres cas- 
tells, sí. 

—Estic intrigat —va admetre Rress—. Si no fossin tan pe- 
tits...l 

—Els seus poden ser més grans. Aquests reis de la sorra són 
petits perquè el terrari és petit. Pel que sembla, aquests éssers 
limiten el seu creixement per ajustar-se a l'espai de què dispo- 
sen. Si ara els passéssim a un terrari més gran, tornarien a créi- 
Xer. 

—Hummm...! Laquari on tenia les piranyes és el doble de 
gran que aquest terrari, i ara el tinc lliure. El podria netejar, 
omplir-lo de sorra i... 

—Wo i Shade s'encarregaran de preparar la instal-lació. Se- 
rà un plaer. 

—N o cal dir que confio a veure quatre castells intactes... 
—va advertir Kress. 

—Evidentment —va confirmar Wo. 

I van comengar a negociar el preu. 


Tres dies més tard, Jala Wo va arribar a la mansió de Simon 
Kress amb uns quants reis de la sorra en estat letàrgic i amb 
l'equip de treballadors que havia de fer la instal-lació. Els aju- 
dants de VVo eren alienígenes d'una espècie que Kress no ha- 
via vist mai: bípedes grassonets de quatre braços i ulls sortints 
i multifacètics." Tenien una pell colrada que es cargolava per 
formar banyetes, espines i protuberàncies als llocs més estranys 


12 multifacètics: que tenen nombroses lents, com els ulls de les mosques. 

del cos. Però eren molt forts i uns bons treballadors. Wo els 
transmetia les instruccions en una llengua musical que Rress 
no havia sentit mai abans. 

Van rematar la feina en un sol dia. Van traslladar l'aqua- 
ri de les piranyes al centre de la sala, que era molt espaiosa, van 
col-locar uns sofàs a banda i banda de l'aquari perquè es po- 
gués contemplar amb tota comoditat, van netejar-lo a fons i el 
van omplir de sorra i pedres fins poc més amunt de la meitat. 
A continuació, van instal-lar un sistema d'il-luminació especial, 
que servia tant per oferir la tènue llum vermellosa que prefe- 
rien els reis de la sorra com per projectar imatges hologràfi- 
ques dins del terrari. A la part superior, hi van col-locar una ta- 
pa de plàstic molt gruixuda amb una obertura per introduir-hi 
els aliments. 

—Això li permetrà alimentar-los sense haver de treure la 
tapa —va explicar VVo—. No pot arriscar-se que se li escapin 
els mòbils. 

La tapa disposava, a més, de controladors d'ambient que 
permetien dosificar la humitat de Paire. 

—L'ambient ha de ser sec, però no en excés —va dir Wo. 

Finalment, un dels obrers de quatre braços es va ficar dins 
el terrari i va excavar un clot profund a cada una de les qua- 
tre cantonades. Un dels seus companys li va passar les maixe- 
lles en estat letàrgic, després de treure-les d'una en una de les 
caixes criogèniques" en què les havien transportat, congelades, 
fins a la casa. 

No eren gran cosa. Rress va pensar que semblaven tros- 
sos de carn crua, clapada i mig podrida. Cada una tenia la se- 
va propia boca. 

L'alienígena les va enterrar: cada una en una cantonada del 
terrari. Després, els treballadors ho van tancar tot i se'n van anar. 


13 caixa criogènica: caixa on es guarda, congelat, un ésser viu per mantenir-lo hi- 
bernat. 

—La calor despertarà les maixelles d'aquest estat letàrgic 
—va explicar VVo—. En poc menys d'una setmana, comença- 
ran a néixer els mòbils i a sortir a la superfície. Recordi que els 
ha d'alimentar bé: necessiten agafar forces fins que s'assentin. 
Calculo que els castells estaran acabats en unes tres setmanes. 

—I la meva cara? Quan esculpiran la meva cara? 

—Projecti el seu holograma aproximadament d’aqui a un 
mes —li va aconsellar Wo—, i tingui paciència. Si té més pre- 
guntes, no dubti a trucar-me. Ja sap: Wo i Shade, per servir-lo. 

Dit això, Wo es va acomiadar amb una inclinació de cap i 
sen va anar. 

Kress va tornar al costat del terrari i, satisfet, va encendre un 
cigar. Fl desert seguia buit i estàtic. Impacient, Kress va tambo- 
rinar“ damunt el plàstic i va arrufar les celles. 


Quatre dies més tard, a Kress li va semblar apreciar una 
certa activitat sota la sorra: uns subtils moviments subterranis. 
L'endemà, va veure aparèixer el primer mòbil, un blanc solitari. 
Al sisè dia, va comptar-ne una dotzena, blancs, vermells i ne- 
gres. Els de color ataronjat encara no es veien. Va abocar dins 
el terrari, a través de l'alimentador, un bol de restes de menjar 
mig podrit. Els mòbils el van percebre a l'acte, van córrer cap 
al menjar i van començar-lo a transportar cap als seus racons 
respectius. Cada grup del mateix color semblava fortament or- 
ganitzat. No van lluitar. Rress estava una mica decebut, però va 
decidir donar-los temps. 

Els ataronjats van aparèixer el vuitè dia, quan els altres reis 
de la sorra ja havien començat a transportar petites pedres i a 
iniciar la construcció de les seves bastes fortificacions. Conti- 
nuaven sense lluitar. Aleshores eren la meitat de grans que els 
mòbils que havia vist a la botiga de Wo i Shade, però li va sem- 
blar que creixien amb rapidesa. 


14 tamborinar: fer soroll amb la punta dels dits, com qui toca un tambor petit. 

Els castells van començar a guanyar altura un parell de dies 
més tard. Fxèrcits ben organitzats de mòbils arrossegaven pe- 
dretes de sorra i granit molt pesants cap al seu racó, on altres 
mòbils els col-locaven on calia mitjançant les seves mandíbu- 
les i circells. Rress s'havia comprat unes ulleres de lupa per veu- 
re com treballaven els mòbils independentment de la part del 
terrari en què estiguessin. Recorria incansablement les parets 
de plàstic del terrari, observant aquelles criatures. Li sembla- 
ven fascinants. 

L'aspecte dels castells era una mica més insuls del que hau- 
ria volgut, però se li va acudir una idea per millorar-lo: Pende- 
mà, va introduir al terrari, juntament amb el menjar, trossos 
d'obsidiana" i fragments de cristall de colors. Unes hores més 
tard, aquells nous materials havien estat incorporats als murs 
de les fortificacions. 

El castell negre va ser el primer a quedar acabat, seguit per 
les fortaleses blanca i vermella. Com de costum, els ataronjats 
van ser els últims. Rress es va endur el sopar a la sala i va men- 
jar assegut en un dels sofàs per no perdre de vista els reis de la 
sorra. Esperava que en qualsevol moment esclataria la prime- 
ra guerra. 

Però va quedar decebut. Passaven els dies, els castells crei- 
xen en alçària i grandiositat, i Rress no s'allunyava del terrari 
més que per atendre les seves necessitats fisiològiques i contes- 
tar trucades de negocis veritablement importants, però els reis 
de la sorra continuaven sense enfrontar-se. Rress es va comen- 
çar a enfadar. Finalment, va deixar de donar-los menjar. 

Dos dies després que haguessin deixat de caure les restes de 
menjar sobre el desert," quatre mòbils negres van envoltar un 


15 obsidiana: pedra volcànica de color negre o verd fosc que té una aparença sem- 
blant a la del vidre. 


4 La frase conté una al-lusió irònica a un passatge de l'Antic Testament on s'ex- 
plica que els hebreus es van passar quaranta anys travessant el desert (Èxode, 16). 
Hi va haver un moment en què es van desesperar per falta de menjar, i llavors 

dels ataronjats i el van arrossegar fins a la seva maixella. Però 
abans el van mutilar tallant-li les mandibules, les antenes i les 
extremitats, i així van aconseguir fer-lo passar per la fosca por- 
ta del seu castell en miniatura. La bestiola no va tornar a sortir. 

Una hora més tard, més de quaranta mòbils ataronjats van 
desfilar per la sorra i van atacar el racó dels negres. Aquests, 
que es van apressar a sortir de les profunditats, els superaven 
en nombre. Quan va acabar la batalla, els atacants havien sofert 
una carnisseria. Morts o ferits, els ataronjats eren arrossegats a 
l'interior del castell per alimentar la maixella negra. 

Encantat, Rress es va felicitar per haver tingut aquella idea 
brillant. Quan l'endemà va introduir menjar al terrari, va es- 
clatar una lluita a tres bandes. Els blancs van ser els vencedors 
absoluts. A partir d'aquell dia, no van deixar de succeir-se les 
batalles. 


Gairebé un mes després que Jala VVo li vengués els reis de la 
sorra, Rress va encendre el projector d'holografies, i el seu ros- 
tre es va materialitzar al terrari. La imatge girava lentament, 
de manera que la seva mirada tenia la mateixa brillantor en els 
quatre castells. Rress pensava que l'holografia se li assemblava 
molt: s'hi apreciava el seu somriure murri, la boca gran, les gal- 
tes gruixudes, els seus ulls, blaus, relluien, els cabells grisencs 
semblaven curosament pentinats cap a una banda, amb un es- 
til molt modern; les celles eren fines i elegants. 

Els reis de la sorra es van posar a treballar de seguida. Rress 
els va alimentar amb generositat mentre la seva imatge aparei- 
xia dibuixada damunt d'ells, al cel. Les batalles van cessar tem- 
poralment. Tota l'activitat havia quedat centrada en l'adora- 
ció. El rostre de Rress va començar a perfilar-se sobre els murs 
dels castells. 


van suplicar pietat a Déu, que va alimentar els hebreus llançant-los cada dia, des 
del cel, un pa anomenat mannà. 

Al començament, les quatre talles s'assemblaven, però Rress 
va examinar les reproduccions a mesura que la feina dels reis 
de la sorra avançava i va començar a detectar subtils diferèn- 
cies de tècnica i execució. Els vermells eren els més creatius, 
i feien servir làmines de pissarra diminutes per aconseguir el 
gris dels cabells. L'ídol blanc li semblava, pel seu aspecte, juve- 
nil i entremaliat, mentre que del rostre esculpit pels negres, tot 
i que aparentment era igual punt per punt, li va impressionar 
l'aire de saviesa i benevolència que transmetia. Els ataronjats, 
com de costum, van ser els últims i els pitjors. La guerra no els 
havia anat bé, i el seu castell feia pena en comparació amb els 
altres tres. La imatge que van esculpir era tosca i caricaturesca, 
i no semblava que l'haguessin de millorar. Quan van acabar de 
treballar en el rostre, Rress es va sentir bastant molest, però no 
hi podia fer res. 

Com que tots els reis de la sorra havien acabat d'esculpir 
la seva imatge, Rress va apagar el projector. Va decidir que ha- 
via arribat l'hora de fer una festa. Els seus amics quedarien im- 
pressionats. Fins i tot podia fer el possible per aconseguir que 
presenciessin una batalla, va pensar. Taral-lejant alegrement en 
veu baixa, Rress va començar a preparar la llista de convidats. 


La festa va ser tot un èxit. Rress va enviar invitacions a tren- 
ta persones: un grapat d'amics íntims que compartien les se- 
ves aficions, algunes antigues amants i una sèrie de rivals del 
món dels negocis i les relacions socials que no es podien per- 
metre el luxe de perdre's la festa. Sabia que alguns d'ells queda- 
rien desconcertats, i fins i tot ofesos, pels seus reis de la sorra. Ja 
hi comptava. Rress considerava que les seves festes eren un fra- 
càs si no hi havia com a mínim un convidat que les abandona- 
va indignat. 

Va cedir a l'impuls d'afegir a la llista el nom de Jala Wo. 
«Vingui amb Shade si ho desitja», va afegir en redactar la in- 
vitació. 

Li va sorprendre una mica que Wo acceptés. «Lamentable- 
ment», va respondre Wo, «Shade no podrà venir: no assisteix 
mai a actes socials. En el meu cas, estic ansiosa per veure com 
evolucionen els seus reis de la sorra». 

Kress va encarregar un banquet magnífic. I, quan la conver- 
sa ja llanguia i la major part dels convidats ja estaven atordits 
pel vi i els cigars d'eufòria, va sorprendre tots els presents reco- 
llint ell mateix les restes dels plats en una enciamera. 

—Veniu tots —va dir—. Us vull presentar les meves noves 
mascotes. 

Amb l'enciamera a la mà, Rress va acompanyar els convi- 
dats a la sala gran. 

Els reis de la sorra van estar a l'altura de les seves expectati- 
ves. Per preparar-los, Rress els havia deixat dos dies sense men- 
jar, de manera que tenien ganes de lluita. Mentre els convidats 
envoltaven el terrari i miraven a través de les lents d'augment 
que Rress havia tingut el detall de proporcionar-los, els reis de 
la sorra van entaular una batalla gloriosa per apoderar-se del 
menjar. Un cop acabada la lluita, Rress va comptar gairebé sei- 
xanta mòbils morts. Els vermells i els blancs, que poc abans ha- 
vien establert una aliança, van acaparar la major part del men- 
jar. 

—Ets repulsiu, Simon —li va dir Cath m'Lane. Dos anys 
abans, havien viscut junts durant una breu temporada, fins que 
el sentimentalisme embafador d'ella va estar a punt de fer que 
Rress es tornés boig—. He estat una estúpida per venir. Vaig 
pensar que hauries canviat i que et voldries disculpar —Cath 
m'Lane no havia perdonat a Rress que el seu arrossegapeus 
s'hagués menjat un gosset preciós que ella estimava molt—. 
No em tornis a convidar mai més a la vida, Simonl 

Enmig d'un cor de riallades, Cath m'Lane se'n va anar amb 
posat digne, acompanyada pel seu amant del moment. 

La resta de convidats tenien un munt de preguntes. Volien 
saber d'on havien sortit els reis de la sorra. 

—De Wo i Shade, Importadors —va aclarir Kress, assenya- 
lant Jala VVo, que s'havia mantingut en un segon pla durant la 
major part de la vetllada, amb un gest galant. 

Per què decoraven els castells amb la imatge de Rress2 

—Perquè sóc l'origen de tota bondat, no ho sabíeu 

Aquesta resposta va arrancar un altre cor de rialles. 

Tornarien a lluitar? 

—És clar que si, però no aquesta nit —va dir Rress—. No us 
preocupeu, hi haurà altres festes. 

Jad Ralllis, que era xenòleg'í aficionat, va començar a parlar 
d'altres insectes socials i de les guerres que entaulaven. 

—Aquests reis de la sorra semblen divertits, però no són res 
de l'altre món. Hauríeu de llegir què expliquen de les formi- 
gues guerreres de la Terra, per exemple. 

—Els reis de la sorra no són insectes —va tallar-lo Jala VVo. 
Però ningú no li va fer cas, perquè Jad parlava pels descosits. 
Rress li va fer un somriure i es va arronsar d'espatlles. 

Malada Blane va suggerir que la propera vegada que es reu- 
nissin per contemplar una batalla podrien fer apostes, i a tot- 
hom li va semblar una idea fantàstica. A continuació van man- 
tenir una discussió molt animada sobre les regles de les apostes 
i les probabilitats de guanyar, que gairebé va durar una hora. 
Finalment, els convidats van començar a marxar. 

Jala VVo va ser l'última a sortir. 

—Bé —li va dir Rress quan es van quedar tots dos sols—, 
sembla que els meus reis de la sorra han estat tot un èxit. 

— Tenen bon aspecte —va admetre VVo—. Ja són més grans 
que els meus. 


16 xenòleg: aquí, "especialista en espècies d'altres planetes. 


5 Òbviament, Rress s'està identificant amb una divinitat, ja que a Déu se'l pot 
considerar l'origen de tota bondat, misericòrdia, bellesa i saviesa. 

6 Les formigues guerreres són extraordinàriament agressives. S'agrupen centenars 
de milers o fins i tot milions d'individus, envolten les seves preses i les devoren a 
gran velocitat. 

—Sí —va assentir Rress—, excepte els ataronjats. 

—Ja ho he notat —va admetre VYo—. Sembla que són 
menys nombrosos, i el seu castell és un desastre. 

—Bé, algú ha de perdre... —va dir Kress—. Els ataronjats 
van començar a sortir i a organitzar-se molt tard, i ara en pa- 
guen les conseqüències. 

—Perdoni que li pregunti —va dir Wo—, però els dóna 
prou menjar? 

Rress es va arronsar d'espatlles i va dir: 

—Els tinc a dieta de tant en tant. Això els torna més salvatges. 

El rostre de Wo es va enfosquir. 

—No hi ha cap necessitat de matar-los de gana —va dir—. 
Deixi'ls lluitar al seu ritme, pels seus propis motius. Porten la 
guerra a la sang, i vostè podrà presenciar conflictes que resul- 
taran deliciosament subtils i complexos. Però la lluita constant 
motivada per la gana és una cosa tosca i degradant. 

La cara de Rress es va enfosquir encara més que la de VVo 
abans. 

—Vosté és a casa meva, Wo —li va dir—, i aquí sóc jo qui 
decideix quines coses són degradants i quines no. Vaig donar 
menjar als reis de la sorra tal i com vostè em va aconsellar, pe- 
rò no es barallaven. 

—S ha de tenir paciència. 

—No vull tenir paciència —va replicar Rress—. Al capda- 
vall, jo sóc el seu amo i el seu Déu. Per què hauria d'esperar que 
els vingués de gust barallar-se: No ho feien tant com jo volia. 
Per això em vaig decidir a intervenir. 

—Ja ho veig —va dir VVo—. En parlaré amb Shade. 

—Aix6 no li incumbeix ni a ell ni a vostè —va dir Rress. 

—Bé, si és així, no em queda més que desitjar-li bona nit 
—va contestar VVo amb resignació—. Però mentre es col- 
locava l'abric per anar-se'n, va dirigir a Rress una última mira- 
da de retret, i va advertir-lo—: Estigui atent a les talles del seu 
rostre, senyor Rress. No les perdi de vista. 

I se'n va anar. 

Una mica desconcertat, Rress va tornar al terrari per ob- 
servar els castells. La seva cara hi continuava esculpida. Tot i 
que... Rress es va posar les ulleres de lupa i va examinar amb 
cura el seu propi rostre tallat pels reis de la sorra. No podia de- 
finir exactament en què consistia el canvi, però l'expressió del 
rostre semblava haver variat lleugerament: el somriure s'havia 
torçat una mica i havia adquirit un aire maliciós. Però es tracta- 
va d'un canvi molt subtil, si és que hi havia hagut algun canvi. 
A l'últim, Rress va pensar que tot plegat era una simple sugges- 
tió i va decidir que no tornaria a convidar Jala Wo a cap festa. 


Durant els mesos segiients, Kress i una dotzena dels seus 
millors amics es van reunir cada setmana per gaudir d'allò que 
ell anomenava els seus "jocs de guerra". Un cop superada la fas- 
cinació inicial pels reis de la sorra, Rress havia començat a de- 
dicar menys temps al terrari i més als seus negocis i a la vida 
social, encara que continuava gaudint del plaer de reunir els 
amics per contemplar una o dues batalles. Mantenia sempre 
afamats els reis de la guerra, cosa que va provocar un efecte se- 
ver en els ataronjats: van disminuir tant que Rress va comen- 
çar a preguntar-se si la maixella devia haver mort. Però als al- 
tres reis de la sorra no els anava tan malament. 

Algunes nits, quan no podia dormir, Rress agafava una am- 
polla de vi i se n'anava a la sala, que il-luminava tan sols amb 
la tènue llum vermella del seu desert en miniatura. Es passa- 
va hores allà, sol, bevent i observant. Normalment es produia 
alguna lluita en algun punt, i quan això no passava, Rress po- 
dia provocar-ne una amb molta facilitat, tan sols deixant caure 
una mica de menjar dins el terrari. 

Seguint el suggeriment de Malada Blane, els amics de Rress 
van començar a fer apostes a les batalles setmanals. Rress va 
guanyar una bona quantitat apostant pels blancs, que s'ha- 
vien convertit en la colònia més potent i nombrosa del terrari i 

comptaven amb el castell més grandiós. Durant una d'aquelles 
trobades setmanals, va aixecar una mica la tapa del terrari i va 
deixar caure el menjar prop del castell blanc en lloc de tirar-lo, 
com feia sempre, al centre del camp de batalla. D'aquesta ma- 
nera, els altres haurien d'atacar els blancs en el seu bastió” si 
volien aconseguir menjar. Ho van intentar. Però els blancs es 
van defensar impecablement, i Kress va guanyar cent estàn- 
dards a Jad Rakkis. 

Rakkis, de fet, perdia molts diners gairebé cada setmana ju- 
gant als reis de la sorra. Es pensava que posseïa amplis conei- 
xements sobre aquells animals i els seus hàbits; deia que s'ha- 
via documentat després de la primera festa, però que no tenia 
sort a l'hora d'apostar. Rress sospitava que els presumptes co- 
neixements de Jad sols eren una manera de fer el fatxenda. De 
fet, el mateix Rress, una mica encuriosit, havia intentat apren- 
dre alguna cosa sobre els reis de la sorra connectant-se a la bi- 
blioteca: volia esbrinar de quin món provenien les seves mas- 
cotes. Però a la biblioteca no hi havia informació sobre els reis 
de la sorra. Rress va pensar llavors a posar-se en contacte amb 
VVo per informar-se 'n, però tenia altres preocupacions i a poca 
poc es va oblidar de l'assumpte. 

Un dia, després d'un mes en què havia perdut més de mil 
estàndards, Rakkis va assistir als jocs de guerra amb una petita 
capsa de plàstic sota el braç. Dins la capsa hi havia una aranya 
recoberta d'un borrissol fi i daurat. 

—Una aranya de sorral —va anunciar Rakkis—. Originaria 
de Cathaday. L'he comprat aquesta tarda a t'Etherane el Mas- 
coter. Normalment els treuen la veixigal" del verí, però aques- 
ta la conserva. T'atreveixes a jugar, Simon: Tinc ganes de recu- 
perar els meus diners. T'hi aposto mil estàndards: l'aranya de 
sorra contra els reis de la sorra. 


17 bastió: fortificació, castell. 
18 veixiga: bufeta, òrgan que conté l'orina segregada pels ronyons. 

Rress va observar l'aranya tancada en aquella presó de plàs- 
tic. Els seus reis de la sorra havien crescut i, tal i com havia pre- 
dit VVo, eren ja el doble de grans que els d'ella. Però semblaven 
nans al costat d'aquella aranya gegantesca. A més, l'aranya te- 
nia verí i els reis de la sorra no. Tot i amb això, els reis eren molt 
nombrosos. D'altra banda, les inacabables batalles dels mòbils 
havien començat a resultar-li monòtones, de manera que la 
novetat del combat va despertar el seu interès. 

—D'acord —va acceptar Rress—. Jad, ets un imbècil. Els 
reis de la sorra no deixaran de multiplicar-se fins que es carre- 
guin aquesta bestiola tan lletja. 

—L'imbècil ets tu, Simon —va respondre Jad amb un som- 
riure—. L'aranya de sorra de Cathaday s'alimenta normalment 
d'animals que excaven caus i que s'amaguen en esquerdes i ra- 
cons, i... Bé, ja veuràs com se'n va de dret cap als castells i es 
menja les maixelles. 

Rress va fer un gest de preocupació enmig de les rialles de 
tots els presents. En acceptar l'aposta, no havia tingut en comp- 
te això. 

—Ja en parlarem... —va dir amb irritació, i se'n va anar a 
omplir altra vegada la copa de vi. 

Com que l'aranya era massa gran per introduir-la pel con- 
ducte del menjar, Rakkis i dos convidats més van moure lleu- 
gerament cap a una banda la tapa del terrari. Després, Malada 
Blane va passar la capsa a Rakkis, que la va agitar fins que l'ara- 
nya va sortir i va caure suaument sobre una duna en miniatura 
que hi havia al davant del castell vermell. Es va estar un instant 
quieta, desconcertada, obrint i tancant la boca i agitant les po- 
tes de forma amenacadora. 

—Vinga, va! —la va exhortar Rakkis. 

Tots els presents es van aplegar al voltant del terrari. Kress 
va trobar les seves ulleres de lupa i se les va posar. Si havia de 
perdre mil estandards, almenys no volia perdre’s ni un sol de- 
tall de la lluita. 

De seguida que els reis de la sorra van descobrir la intrusa, 
va cessar tota l'activitat al castell vermell. Els petits mòbils de 
color escarlata es van quedar quiets, observant. L'aranya va co- 
mençar a moure's cap a la fosca i prometedora presència de la 
porta d'entrada. Des de la torre, el rostre de Simon Rress con- 
templava impassible l'escena. De sobte, va esclatar un gran re- 
nou. Els mòbils vermells que eren més a prop van formar en 
dos angles i van avançar per la sorra en direcció a l'aranya. De 
l'interior del castell anaven sortint més guerrers, que van for- 
mar en triple fila per bloquejar l'accés a la cambra subterrà- 
nia, on vivia la maixella. Convocats a la lluita, els exploradors 
s'acostaven bellugant-se per les dunes. 

Va començar la batalla. 

Com una marea, els reis de la sorra es van llançar sobre 
l'aranya. Les mandíbules van espetegar en tancar-se sobre les 
potes i l'abdomen de la intrusa, i van estrènyer amb força. Els 
mòbils vermells es van enfilar per les potes posteriors de Para- 
nya fins que van arribar al llom. Mossegaven i esquinçaven. Un 
d'ells va arribar fins a l'ull de l'enemic i el va punxar amb els 
seus diminuts circells fins que l'hi va arrancar. Rress, somrient, 
va assenyalar amb el dit el que estava passant. 

Però els reis de la sorra eren petits i no tenien verí, i l'aranya 
no es va aturar: les seves potes llançaven reis de la sorra en to- 
tes direccions, les seves mandíbules bavejants n'atrapaven al- 
guns i els deixaven mutilats i erts. Ja havia caigut una dotzena 
de mòbils vermells, i l'aranya seguia sense donar-los treva. Va 
avançar cap a la triple fila de guardians que defensaven el cas- 
tell. Les fileres es van tancar al voltant de la intrusa fins a dei- 
xar-la completament envoltada i van oposar una resistència des- 
esperada. Un grup de reis de la sorra va aconseguir arrancar-li 
una pota a mossegades, mentre els defensors saltaven des de les 
torres per caure sobre aquell enemic monstruós i lluitador. 


19 erts: en aquest context, ‘morts’. 

Però, malgrat que havia quedat enterrada sota una multitud 
de reis de la sorra, l'aranya va aconseguir penetrar dins la fos- 
cor del castell. Va quedar fora de la vista. 

Rakkis va fer un sospir llarg i profund. Estava pàl-lid. 

—Meravellés —va dir algu. 

A Malada Blane se li va escapar una rialleta gutural. 

—Mira —va dir Idi Noreddian, estirant la màniga a Rress. 

Havien estat tan pendents de la lluita entaulada en una de 
les cantonades que ningú s'havia adonat de l'activitat que hi 
havia en altres punts del terrari. Però quan el castell va recu- 
perar la calma i l'únic que va quedar sobre la sorra van ser uns 
quants mòbils vermells morts, tots van mirar cap a l'altra ban- 
da del terrari. 

Tres exèrcits s'havien arrenglerat davant el castell dels mò- 
bils vermells. Completament immòbils, en un requadre perfec- 
te, els exèrcits de reis de la sorra ataronjats, blancs i negres es- 
peraven a veure què sorgia de les profunditats. 

Rress va somriure. 

—Han format un cordó de seguretat —va dir—. I mira els 
altres castells, Jad, fes-me el favor... 

Rakkis va mirar els castells i va renegar. Els mòbils mesta- 
ven bloquejant les portes amb pedres i sorra. Encara que l'ara- 
nya aconseguís sobreviure a l'atac, no li resultaria fàcil entrar a 
la resta de castells. 

—Hauria d'haver comprat quatre aranyes —va dir Rakkis—. 
Però malgrat tot estic guanyant: la meva aranya està ara mateix 
dins les entranyes del castell devorant el teu cony de maixella. 

Rress no va respondre. Va esperar un instant. Hi havia mo- 
viments a les ombres. 

De sobte, els mòbils vermells van començar a sortir per la 
porta. Van ocupar els seus llocs al castell i van començar a re- 
parar els danys que hi havia causat l'aranya. Els altres exèrcits 
es van dissoldre i van començar a retirar-se als seus respectius 
racons. 

—Jad —va dir Kress—, em penso que estas lleugerament 
equivocat sobre qui esta devorant a qui. 


Una setmana més tard, Rakkis va anar a la casa de Kress 
amb quatre fines serps platejades. Els reis de la sorra les van li- 
quidar sense complicacions. 

Set dies després, Rakkis ho va tornar a intentar amb un gran 
ocell negre, que es va menjar més de trenta mòbils blancs i 
pràcticament va destrossar el castell amb els seus cops i sacseja- 
des, però al final se li van cansar les ales, i els reis de la sorra el 
van començar a atacar en gran nombre cada vegada que es po- 
sava sobre la sorra. 

Després va ser el torn d'una capsa d'insectes, uns escarabats 
ben cuirassats no gaire diferents dels mateixos reis de la sorra. 
Però eren estúpids, rematadament estúpids. Una força combi- 
nada de negres i ataronjats va penetrar dins les seves files, els va 
dividir i va perpetrar una autèntica matança. 

Rakkis va començar a oferir pagarés. 

Va ser llavors quan Kress va tornar a trobar-se amb Cath 
m'Lane, una nit que sopava al seu restaurant preferit d'As- 
gard. Es va aturar un instant davant la seva taula per parlar-li 
dels jocs de guerra, i la va convidar a presenciar-los. D'entra- 
da, Cath m'Lane es va encendre de còlera, però després, quan 
va haver recuperat el domini de si mateixa, es va mostrar fre- 
da com el glaç. 

—Algú t'ha de parar els peus, Simon. I em sembla que hau- 
ré de ser jo —va anunciar. 

Rress va arronsar les espatlles i va gaudir d'un sopar deli- 
ciós. No va tornar a recordar l'amenaça fins una setmana des- 
prés, quan es va presentar a la porta de casa seva una dona 


20 pagaré: document pel qual una persona es compromet a pagar una quantitat 
de diners en un termini determinat". En aquest context suggereix que Raldis, de 
tant apostar sense èxit, ha perdut tots els seus diners. 

petita però corpulenta i li va ensenyar un braçalet del cos de 
policia. 

—Hem rebut queixes —va explicar—. És cert que vostè té 
un terrari ple d'insectes perillosos, Kress? 

—No són insectes —va replicar ell, molest—. Vingui, els hi 
ensenyaré. 

En veure els reis de la sorra, la policia va moure el cap a 
banda i banda. 

—Aix6 no pot ser —va dir—. Què sap vostè d'aquests ani- 
mals? Esta al corrent del mon del qual vénen? Els ha autoritzat 
la Junta Ecològica? Té vostè llicència per posseir aquestes cria- 
tures? Ens han dit que són carnívores i possiblement perilloses. 
I també que posseeixen una certa intel-ligència. En qualsevol 
cas, d'on ha tret vostè aquests animals2 

—Els vaig comprar a VVo i Shade —va explicar Kress sense 
immutar-se. 

—No he sentit a parlar mai d'aquesta botiga —va replicar 
la dona—. Probablement han arribat de contraban: no crec 
que la nostra Junta Ecològica hagi donat el vistiplau... No, 
Kress, això no pot ser. Confiscarem'' el terrari i el destruirem. I 
li haurem de posar unes quantes multes. 

Rress va oferir cent estàndards a la dona perquè s'oblidés 
d'ell i dels reis de la sorra. La policia va respondre: 

—Ara hauré d'afegir intent de suborn als altres càrrecs con- 
tra vostè. 

Fins que va elevar l'oferta als dos mil estàndards, la policia 
no va mostrar cap indici de deixar-se persuadir. 

—No sera facil, sap? —va explicar—. S'han de modificar 
formularis i eliminar registres. I obtenir una llicència falsifica- 
da de la Junta Ecològica costarà molt temps. Per no mencionar 
que s'haurà d'entendre amb la dona que va presentar la denún- 
cia. Què passa si torna a denunciar-lo...2 


21 confiscar: prendre la policia alguna cosa a algú que la posseeix il-legalment. 

— Això és cosa meva —va dir Kress—. No hi pensi més. 

Es va quedar donant voltes a l'assumpte una bona estona, i 
aquella mateixa nit va fer algunes trucades. La primera va ser a 
t'Etherane el Mascoter. 

— Voldria comprar un gos —li va dir—. Un cadellet. 

El comerciant, de rostre arrodonit, va mirar Rress, sorprès. 

—Un cadellet? —va dir—. Aquest no és el seu estil, Simon. 
Per què no s'acosta per aquí? Tindrà molt per triar... 

—Vull un tipus molt concret de cadell —va explicar Rress—. 
Prengui nota. Li explicaré com ha de ser. 

A continuació va trucar a Idi Noreddian. 

—Idi —va dir—, vull que vinguis aquesta nit amb el teu 
equip de gravació hologràfica. Se m'ha acudit la idea de gravar 
una batalla dels reis de la sorra. És un regal per a una amiga. 


La nit posterior a la gravació, Rress es va passar moltes ho- 
res despert. Estava embadalit davant el sensori, " veient un dra- 
ma bastant escabrós" que acabaven d'estrenar, i en acabat es 
va preparar alguna cosa per picar, va fumar un parell de cigars 
d'eufòria i va obrir una ampolla de vi. Molt content de si ma- 
teix, va entrar a la sala amb la copa a la mà. 

Els llums estaven apagats. La resplendor vermellosa del ter- 
rari tenyia les ombres amb un to acolorit i febril. Rress es va 
acostar a inspeccionar els seus dominis. Sentia curiositat per 
saber com anava la reconstrucció del castell dels reis de la sorra 
negres: el cadell l'havia deixat en ruines. 

La restauració anava bé. Però mentre Rress inspeccionava 
l'obra a través de les seves ulleres de lupa, va veure per casuali- 
tat, des de molt a prop, el seu rostre esculpit al mur del castell, 
i es va sobresaltar. 


22 La paraula sensori és un neologisme creat per l'autor del relat. Sembla que al- 
ludeix a un aparell semblant a la televisió, que crea una espècie de realitat virtual 
al voltant de l'espectador. 

23 escabrós: morbés, truculent. 

Va retrocedir, va parpellejar, es va empassar un bon glop de 
vi i va tornar a mirar. 

El rostre del mur seguia essent el seu, però estava mal fet, 
completament distorsionat; tenia les galtes inflades com un 
porc, un somriure pervers, i l'aspecte general resultava increible- 
ment desagradable. 

Molt inquiet, Kress va fer la volta al terrari per inspeccionar 
els altres castells. Sense deixar de ser ell mateix, cada rostre te- 
nia les seves particularitats. 

Els ataronjats havien prescindit de la majoria dels detalls, 
però el resultat seguia essent tosc, monstruós: la cara de Kress 
tenia una boca brutal i una mirada estúpida. 

Els vermells li havien atribuït una espècie de riure afectat, 
satànic. Les comissures dels llavis formaven una corba estra- 
nya i espantosa. 

Els blancs, els seus preferits, havien esculpit un déu cruel i 
idiota. 

Irritat, Rress va llançar la copa de vi fins a l'altre extrem de 
la sala. 

—Com us atreviul —va murmurar—. Ara us deixaré sen- 
se menjar una setmana, desgraciats...l —la seva veu era estri- 
dent—. Ara sabreu qui sóc jol 

Se li va acudir una idea. Va sortir de l'estança amb pas de- 
cidit i hi va tornar ben aviat amb una antiga espasa d'acer a la 
mà. Feia un metre de llargada i encara estava esmolada. 

Rress va fer un somriure cruel, es va enfilar sobre algun ob- 
jecte i va moure la tapa del terrari fins que va tenir espai per po- 
der operar sobre una cantonada del desert. Després, es va aju- 
pir i va punxar amb l'espasa el castell blanc que tenia a sota. Va 
moure l'espasa i va esclafar torres, murs i baluards de defensa. 
La sorra i la pedra queien i deixaven sepultats els mòbils, que 
s'agitaven incessantment. Amb un moviment del canell, Rress 
va fer desaparèixer la caricatura insolent i insultant que els reis 
de la sorra havien fet del seu rostre. Després, va enlairar la pun- 

ta de l'espasa sobre l'obscur clot que conduia a la cambra de la 
maixella i hi va clavar l'arma amb força. Va trobar una certa re- 
sistència. Va sentir un soroll feble, com de xipolleig al fang. Els 
mòbils tremolaven i queien. Satisfet, Rress va treure l'espasa. 

Va contemplar la seva obra durant una estona, pregun- 
tant-se si havia matat la maixella. La punta de l'espasa havia 
quedat humida i viscosa. Però els reis blancs van tornar a mou- 
res. Ho feien lentament, amb debilitat, però el cas és que es 
movien. 

Rress ja estava a punt de col-locar la tapa de nou al seu lloc, 
per acostar-se al castell següent, quan va notar alguna cosa que 
reptava per la seva mà. 

Va fer un crit, va deixar caure l'espasa i es va treure de sobre 
el rei de la sorra amb l'altra mà. El mòbil va caure damunt la 
catifa, i Kress el va esclafar amb el taló de la sabata, que seguia 
fent girar fins molt després que la bestiola hagués deixat de 
viure. Havia cruixit quan l'havia trepitjat. A continuació, Rress, 
tremolós, es va afanyar a tancar el terrari i a dutxar-se. Va ficar 
la roba en aigua bullent. 

Més tard, després d'haver-se empassat diverses copes de vi, 
Va tornar a la sala. Se sentia una mica avergonyit pel pànic que 
havia sentit davant el rei de la sorra, però no estava disposat a 
obrir de nou el terrari. A partir d'aquell moment, aquella tapa 
es mantindria sempre al seu lloc. 

Ara bé, era necessari castigar els altres. 

Rress va decidir lubricar els seus processos mentals prenent 
una altra copa de vi. I, efectivament, en acabar-la, va tenir una 
pensada grandiosa: es va acostar al terrari i va fer alguns canvis 
en els controls d'humitat. 

Quan es va adormir al sofà, amb la copa a la mà, els castells 
de sorra estaven desfent-se lentament sota la pluja." 


7 En enviar una pluja torrencial contra els reis de la sorra, Rress torna a actuar a la 
manera de Déu, el qual, segons la Bíblia, castiga els éssers humans amb el Diluvi 
Universal (Gènesi, 7). 

Es va despertar en sentir uns cops furiosos a la porta. 

Es va incorporar. Estava marejat i el cap semblava que li ha- 
via d'esclatar. Les ressaques de vi són les pitjors, va pensar. Es 
va acostar a la porta amb pas vacil-lant. Cath m'Lane era a lal- 
tra banda. 

—Ets un monstre —va dir. Tenia la cara inflada i banyada 
en llàgrimes—. Per culpa teva, m'he passat la nit plorant, tros 
d'imbècil. Però fins aquí hem arribat, Simon. 

—Calma't —va fer Rress, subjectant-se el cap amb la mà—. 
Tinc ressaca. 

Ella va llançar un exabrupte,"" el va apartar a una banda i es 
va esmunyir dins la casa. L'arrossegapeus va treure el cap per 
una cantonada per veure què provocava aquell escàndol. Cath 
li va tirar una escopinada i, fora de si, va entrar a la sala. Rress 
la va seguir, però se sentia incapaç de parar-la. 

—Quieta! —li va dir—. On vas...? No pots...! —Kress es 
va aturar de sobte, horroritzat: Cath duia una maça molt volu- 
minosa a la mà esquerra—. Nol 

Cath se'n va anar de dret al terrari dels reis de la sorra. 

—Aquestes bestioles t encanten, oi, Simon? Doncs ara..., 
podràs viure amb elles. 

—Cathl —va cridar ell. 

La dona va agafar la maça amb les dues mans i va colpejar el 
lateral del terrari amb totes les seves forces. En sentir l'impac- 
te, Rress va tenir la sensació que el cap li esclatava i se li va es- 
capar un lament de desesperació. Però el plàstic havia resistit. 

Cath va tornar a brandar la maça. Aquesta vegada el plàs- 
tic va cruixir, i a la paret del terrari va aparèixer una xarxa d'es- 
querdes molt fines. 

Rress va saltar contra Cath quan ella intentava guanyar im- 
puls per assestar un tercer cop. Tots dos van caure i van rodolar 
per terra. A Cath se li va escapar la maça i va intentar estrangu- 


24 exabrupte: maledicció, renec. 

lar Rress, però ell se'n va desfer i li va mossegar un braç, que va 
començar a sagnar. L'un i l'altre es van posar drets amb dificul- 
tat, panteixant.” 

—T hauries de veure, Simon —va dir ella amb tristesa—. Et 
surt sang per la boca. Sembles una de les teves bèsties. T'agra- 
da el gust de la sang2 

—Vés-te'n d'aquí —va dir ell. Va veure l'espasa, que conti- 
nuava on l'havia deixat la nit anterior, i la va enlairar—. Vés- 
te’n! —va repetir, brandant l'arma per resultar més convin- 
cent—. Í no tornis a acostar-te al meu terraril 

Cath se'n va riure a la cara. 

—No tatreviries... 

Ella es va inclinar per recollir la maga. Kress va fer un crit i 
es va llancar contra Cath. Abans que pogués adonar-se de qué 
estava fent, la fulla d'acer ja havia travessat netament l'abdo- 
men de la dona. Cath m'Lane li va dirigir una mirada de des- 
concert abans d'abaixar els ulls fins a l'espasa. Rress va fer un 
pas enrere, va gemegar. 

—Jo no volia... —va dir—. Només intentava... 

Cath m'Lane va quedar paralitzada. Sagnava, es moria, però 
de manera incomprensible continuava dreta. 

—Ets un monstre... —va aconseguir articular, malgrat que 
tenia la boca plena de sang. 

Costava de creure, però es va arrancar l'espasa de l'abdo- 
men i la va fer servir per colpejar el terrari amb les escasses for- 
ces que li quedaven. Un instant després, Cath m'Lane va que- 
dar enterrada sota una allau de plàstic, fang i sorra. 

Llançant lleus exclamacions d'histèria, Rress va gatejar fins 
al sofà. Els reis de la sorra començaven a emergir del caos que 
s'havia format al terra de la sala, i caminaven per damunt del 
cos de Cath. Alguns, tot i que amb precaució, es van atrevir a 
avançar cap a la catifa, i altres els van seguir. 


25 panteixant: respirant amb dificultat. 

Rress va observar com es formava una columna, un qua- 
drat vivent i bulliciós de reis de la sorra que transportaven al- 
guna cosa: una massa viscosa i informe, un tros de carn crua 
tan gran com el cap d'un home. Van començar a allunyar-lo 
del terrari. Aquella massa de carn bategava. 

Va ser llavors quan Rress va fugir corrents. 


Li va faltar coratge per quedar-se a casa, de manera que va 
córrer fins a l'aerolliscador i va volar fins a la ciutat més prope- 
ra, a uns cinquanta quilòmetres de distància. Estava tan espan- 
tat que semblava estar a un pas d'embogir. Però, un cop lluny i 
sentint-se fora de perill, va trobar un petit restaurant, va pren- 
dre diverses tasses de cafè i dues pastilles contra la ressaca, va 
engolir un esmorzar abundant i, a poc a poc, va anar recupe- 
rant la calma. 

Havia estat un matí espantós, però era inútil donar voltes al 
que havia passat. Va demanar més cafè i va considerar la situa- 
ció amb freda racionalitat. 

Havia matat Cath m'Lane. Podria donar part del fet i al- 
legar que havia estat un accident? Era molt difícil. Al capdavall, 
l'havia travessat amb l'espasa, i això després de dir a aquella 
policia que pensava encarregar-se de Cath personalment. Hau- 
ria de fer desaparèixer les proves i confiar que ella no hagués 
explicat a ningú quins plans tenia per a aquell dia. És molt pro- 
bable que no ho hagués fet, perquè devia haver rebut el seu re- 
gal a última hora de la nit anterior. Va dir que s'havia passat to- 
ta la nit plorant. I havia arribat sola. Molt bé: havia de desfer-se 
d'un cos i d'un aerolliscador. 

Encara havia de prendre una decisió sobre els reis de la sor- 
ra. Aquells animalons podien ser problemàtics. Sens dubte, ara 
ja es devien haver escapat tots. La simple idea que estiguessin 
anant amunt i avall per la casa, empassant-se el seu menjar, fi- 
cant-se al seu llit i caminant per damunt de la seva roba, li va 
posar els pèls de punta. Rress es va estremir, però de seguida es 

va sobreposar. De fet, no devia ser excessivament difícil acabar 
amb aquelles bèsties, va pensar, ja que no hi havia necessitat 
de matar-les d'una a una: només calia eliminar les quatre mai- 
xelles. Això era tot. Podria fer-ho. Les maixelles eren grans, ja 
ho havia vist, les trobaria i les destrossaria. Ell era el seu Déu, i 
passaria a ser el seu botxí. 

Va anar a fer algunes compres abans de tornar a casa amb 
Paerolliscador. Va comprar un vestit protector que el cobria de 
cap a peus, diverses bosses de boletes de verí contra els saltaro- 
ques i un polvoritzador de motxilla que contenia un insectici- 
da molt potent que era il-legal. També va comprar un enganxa- 
ment de remolc magnètic. 

Després d'aterrar aquella tarda a casa seva, va procedir de 
manera metòdica. Primerament, va enganxar l'aerolliscador 
de Cath al seu. En registrar l'interior del vehicle, Rress va tenir 
el primer cop de sort: al seient del davant hi havia el xip de vi- 
dre que contenia la gravació hologràfica de la lluita dels reis de 
la sorra que havia fet Idi Noreddian. Una preocupació menys. 

Quan els aerolliscadors van estar llestos, es va posar el ves- 
tit protector i va entrar a la casa per recollir el cos de Cath. Pe- 
rò no el va trobar. 

Va remoure amb cura la sorra, que s'assecava a bon rit- 
me, fins que no li va quedar cap dubte: el cos havia desapare- 
gut. Era possible que s'hagués escapat ella sola d'allà, arrosse- 
gant-se? Li semblava molt improbable, però la va buscar. Un 
examen superficial de la casa no va revelar cap rastre del cadà- 
ver ni dels reis de la sorra. En aquell moment, no podia entre- 
tenir-se a realitzar una investigació més exhaustiva, tenint a la 
porta de la casa aquell aerolliscador que l'acusava. Va decidir 
que continuaria buscant més tard. 

A uns setanta quilòmetres al nord de la propietat de Rress 
hi havia una serralada de volcans en activitat. S'hi va dirigir, re- 
molcant l'aerolliscador de Cath. Quan va situar-se sobre el con 
incandescent del volcà més gran, Rress va desenganxar l'aero- 

lliscador de la noia i va contemplar com queia en picat i desa- 
pareixia engolit per la lava. 

Ja es feia de nit quan va arribar a la casa. Podia permetre's 
un descans. Per un instant va pensar a volar de nou cap a la 
ciutat per passar-hi la nit, però finalment va descartar aquesta 
idea, tenia molta feina a fer i encara no es podia considerar fo- 
ra de perill. 

Va escampar les boletes de verí per l'exterior de la casa. Ai- 
xò no desvetllaria sospites, ja que sempre havia tingut proble- 
mes amb les plagues de saltaroques. Quan va acabar la feina, va 
preparar el polvoritzador de pesticida i es va arriscar a entrar a 
l'interior de l'edifici. 

El va revisar habitació a habitació, encenent els llums per 
on passava, fins que es- va trobar envoltat per una potent res- 
plendor d'il-luminació artificial. Va fer una pausa per netejar la 
sala, tornant a ficar dins el terrari trencat, amb l'ajut d'una pa- 
la, la sorra i els fragments de plàstic. Tal i com es temia, els reis 
de la sorra s'havien escapat. Els castells havien quedat defor- 
mats; el diluvi que els havia enviat Kress els havia afectat molt, i 
el poc que en quedava s'anava erosionant en assecar-se. 

Rress va fer un gest que indicava preocupació i va continuar 
buscant, amb la motxilla d'insecticida a l'esquena. 

Va trobar el cadàver de Cath m'Lane al celler. 

Estava eixancarrada'" al capdavall de l'escala, amb les extre- 
mitats fora de lloc, com si hagués caigut per les escales. Tenia 
tot de mòbils blancs arraimats per damunt del cos, i davant els 
ulls de Rress, el cadàver es va agitar sobre la pila de terra bruta 
i mig compactada on jeia. 

Va riure i va encendre la il-luminacié al maxim. Al racó 
oposat, entre dues fileres d'ampolles, podia distingir-se un cas- 
tell de terra petit i baixet, i un solc obscur. Rress va localitzar el 
tosc contorn del seu rostre en una de les parets del celler. 


26 eixancarrada: amb les cames molt separades. 

El cos de Cath va tornar a fer un nou espasme” i va avançar 
uns centímetres cap al castell. Kress va distingir de sobte la mai- 
xella blanca que esperava el cadàver, famolenca. Com a molt, la 
maixella seria capaç d'encabir un peu de Cath dins la boca, no 
més. Era completament absurd. Rress va tornar a riure i va ini- 
ciar el descens cap al celler, amb el dit col.locat al gatell de la 
mànega de la motxilla, que serpentejava sota el seu braç dret. 
Els reis de la sorra, que ara eren molt nombrosos, es desplaça- 
ven com un únic ésser: abandonant el cadàver, van adoptar una 
formació de combat. Convertits en una muralla blanca, barra- 
ven el pas a Rress per impedir que s'acostés a la maixella. 

De sobte, Rress va tenir una pensada. Va somriure i va abai- 
xar la mà que estava preparada per obrir foc. 

—Cath sempre ha estat difícil de digerir! —va dir, encan- 
tat amb el seu propi enginy—. I més per algú de la vostra mi- 
da. Bé, permeteu-me que us ajudi. Al capdavall, per a què ser- 
veixen els déus, si no? 

Va refer els seus passos escales amunt, i poc després va tor- 
nar amb un destraló de cuina. Els reis de la sorra van esperar 
pacientment mentre Rress tallava Cath m'Lane a trossets fàcils 
de digerir. 


Aquella nit, Rress va dormir amb el vestit protector posat 
i el pesticida a la mà, tot i que no els va necessitar. Els mòbils 
blancs, ben saciats, no es van moure del celler, i els altres no es 
veien enlloc. 

Al matí, Rress va reprendre la neteja de la sala gran. Quan 
va haver acabat, l'únic rastre de la baralla que quedava era el 
terrari trencat. 

Va menjar una mica i va reiniciar la cacera a la recerca dels 
reis de la sorra desapareguts. A la llum del dia, no semblava 
gaire difícil localitzar-los. Els negres s'havien establert al ro- 


27 espasme: contracció involuntària d'un múscul. 

quissar del jardí, on erigien un castell aparentment molt sòlid 
amb quars i obsidiana. Als vermells els va trobar al fons de la 
piscina, que havia buidat feia temps, i que, amb els anys, s'ha- 
via omplert parcialment de sorra arrossegada pel vent. Rress 
va veure éssers mòbils d'un i altre color vagarejant per les seves 
terres, molts d'ells transportant boletes de verí per a les mai- 
xelles. Va reprimir uns desitjos irrefrenables de riure en pensar 
que el seu pesticida era innecessari. No feia falta entaular una 
batalla quan podia deixar que el verí fes la seva feina: aquella 
mateixa nit, les dues maixelles estarien mortes. 

Només li faltava trobar els ataronjats. Rress va fer la volta a 
la mansió diverses vegades, cada cop en cercles més amplis, pe- 
rò no va trobar-ne ni rastre. Quan va començar a suar dins el 
seu vestit protector (feia un dia sec i calorós), va decidir que 
l'assumpte no era important. Si els ataronjats eren en algun 
punt del jardí, segurament devien estar menjant-se les boletes 
de verí, com els vermells i els negres. 

Quan tornava a casa, va esclafar amb els peus diversos reis 
de la sorra, i ho va fer amb certa satisfacció. Un cop dins, es va 
treure el vestit protector, es va preparar un esmorzar abundós i 
es va relaxar. Tot estava sota control: dues de les maixelles mo- 
ririen ben aviat; a la tercera la tenia ben localitzada al celler, i 
la pensava destruir quan l'hagués utilitzat per al que li conve- 
nia, i estava segur que trobaria la quarta. Pel que fa a Cath, ja 
no quedava cap rastre de la seva visita. 

Els seus somieigs es van interrompre de sobte quan la pan- 
talla va comengar a parpellejar. Era Jad Rakkis, que el trucava 
per presumir d’uns cucs canibals que pensava portar aquella 
mateixa nit als jocs de guerra. 

Kress havia oblidat la reunió, però va reaccionar amb cele- 
ritat. 

—Ah, Jad, et demano mil disculpes! M’havia oblidat de dir- 
t ho: m'he afartat dels reis de la sorra i me n'he desfet. Són unes 
bestioles fastigoses. Perdona, però aquesta nit no hi haurà festa. 

Rakkis es va indignar. 

—Però, i ara què vols que faci amb aquests cucs? —va dir. 

—Tu mateix... Fica'ls dins un cistell amb fruita i envia'ls a 
algú que estimis —va dir Rress, abans de tallar la comunicació. 

A corre-cuita, va començar a trucar als altres. En aquells 
moments el que menys necessitava era que es presentés algú a 
casa seva tal i com ho tenia tot, infestat de reis de la sorra. 

Mentre trucava a Idi Noreddian, Rress va comprendre amb 
enuig que havia passat per alt una cosa que li podia causar pro- 
blemes. La pantalla començava a aclarir-se, indicant que algú 
responia a l'altra banda. Rress va tallar la comunicació. 

Idi va arribar una hora més tard, segons el previst. Es va 
sorprendre quan va saber que s'havia cancel-lat la festa, pe- 
rò li feia molta gràcia la perspectiva de quedar-se a passar la 
nit amb Rress. Ell la va delectar amb els detalls de la reacció de 
Cath quan va veure l'holografia que havien preparat entre tots 
dos. Mentre li explicava com havia anat, va enginyar-se-les per 
confirmar que Idi Noreddian no havia parlat amb ningú de la 
seva entremaliadura amb el cadell. A continuació, molt satisfet, 
Va fer un gest d'afirmació amb el cap i va omplir les copes de vi. 
Però ja gairebé no en quedava gens a l'ampolla. 

—Vaig a buscar una altra ampolla —va dir—. Vine amb mi 
al celler i ajuda'm a escollir una bona anyada. $ Sempre has tin- 
gut més bon paladar que jo. 

Idi Noreddian el va acompanyar, satisfeta, però es va aturar 
al capdamunt de l'escala quan Rress va obrir la porta i li va fer 
un gest convidant-la a baixar. 

—On s'encenen els llums: —va dir—. I aquesta olor... Què 
és aquesta olor tan estranya, Simon? 

Quan Kress la va empènyer, Idi es va espantar, sense aca- 
bar d'entendre què passava. Va començar a xisclar en caure per 


28 anyada: collita anual. La qualitat dels vins d'una mateixa vinya varia cada any 

Pescala. Kress va tancar la porta i va segellar-la amb taulons 
fent servir la pistola de claus que havia deixat davant la porta 
precisament amb aquesta idea. Quan ja estava acabant, va sen- 
tir un crit d'Idi. 

—Estic ferida! —va exclamar—. Qué significa això, Simon? 

De sobte va fer un xiscle agut, i a continuació van començar 
els crits histèrics, que van trigar hores a cessar. Rress es va diri- 
gir al seu sensori i va sintonitzar una comèdia picant per treu- 
res aquells crits del cap. 

Quan va estar segur que Idi havia mort, Rress va remolcar el 
seu aerolliscador fins als volcans del nord i el va fer desaparèi- 
xer. Aquell enganxament de remolc magnètic havia estat una 
inversió magnífica. 


Quan l'endemà Rress va baixar a donar un cop d'ull, de 
l'altra banda de la porta del celler arribaven uns sorolls molt 
peculiars, com els d'algú que rasca alguna cosa. Va parar P'ore- 
lla durant uns moments angoixants, preguntant-se si Idi po- 
dria haver sobreviscut i si la trobaria esgarrapant la porta, en 
un intent desesperat per escapar-se. Però li va semblar poc pro- 
bable: devien ser els reis de la sorra els responsables d'aquell 
soroll. A Rress li va molestar pensar què volia dir allò. Va de- 
cidir mantenir la porta segellada, com a mínim de moment, i 
després va sortir de la casa amb una pala per enterrar dins els 
seus propis castells les maixelles vermella i negra. Però de se- 
guida es va adonar que les maixelles continuaven indiscutible- 
ment vives. 

Els cristalls volcànics feien relluir el castell dels negres, i els 
reis de la sorra l'omplien, atrafegats amb les feines de reparació 
i ampliació. La torre més alta arribava fins a la cintura de Rress, 
i s'hi apreciava una caricatura espantosa del seu rostre. Quan 
s'hi va acostar, els negres van abandonar la feina i van for- 
mar en dues fileres amenaçadores. Rress es va girar i es va ado- 
nar que un grup de reis de la sorra li impedien fugir. Espantat, 

va deixar caure la pala a terra i va arrencar a córrer per esca- 
par de la trampa. Durant la fugida, va esclafar diversos mòbils 
amb les botes. 

El castell vermell s'enfilava per les parets de la piscina. La 
maixella s'arrecerava en un pou envoltat de sorra, ciment i 
merlets. Els mòbils vermells es desplaçaven per tota la superfí- 
cie de la piscina. Rress els va veure transportar un saltaroques 
i un llangardaix de grans proporcions cap a l'interior del cas- 
tell. Horroritzat, es va retirar del caire de la piscina, i llavors va 
sentir que alguna cosa cruixia. En abaixar la vista, va veure tres 
mòbils que se li estaven enfilant per la cama. Se'ls va treure de 
sobre amb la mà i els va trepitjar amb la intenció de matar-los, 
però n'hi havia d'altres que s'acostaven a tota velocitat. Eren 
més grossos de com els recordava: alguns tenien la mida del seu 
polze. Va arrencar a córrer. 

Quan va aconseguir refugiar-se dins de casa, tenia el cor 
desbocat i s'havia quedat sense alè. Va tancar la porta amb 
pany i clau. La casa, com a mínim en teoria, era a prova de pla- 
gues. Allà dins estaria fora de perill. 

Una copa d'alguna beguda forta li va calmar els nervis. De 
manera que el verí no els fa res, va pensar. S'ho hauria d'ha- 
ver imaginat, perquè Jala VVo li havia advertit que la maixella 
menjava de tot. Es veuria obligat a fer servir el pesticida. Rress 
va prendre una altra copa per animar-se, es va embotir dins el 
vestit protector i es va ajustar la motxilla a l'esquena. Va obrir 
la porta. 

Fora, els reis de la sorra ja l'esperaven. 

Tenia al davant dos exèrcits aliats contra l'enemic comú. Hi 
havia més reis dels que havia imaginat. Les maleides maixelles, 
pel que semblava, s'estaven reproduint com saltaroques. Els 
mòbils formaven un autèntic oceà reptant. 

Rress va alçar la mànega i va prémer el gallet. Un núvol 
gris va escombrar la primera filera de reis de la sorra. Rress va 
moure la mànega d'una banda a l'altra. 

On queia el núvol, els mòbils es cargolaven i morien entre 
espasmes sobtats. Rress va somriure: malgrat tot, eren poca co- 
sa per a ell. Els va ruixar descrivint un arc ampli per davant del 
seu cos, i va començar a avançar amb determinació, trepitjant 
cossos morts, negres i vermells. Els exèrcits retrocedien i Rress 
avançava, decidit a obrir-se pas a través dels reis de la sorra fins 
arribar a les maixelles. 

De sobte, els mòbils van deixar de retrocedir. Un miler de 
reis de la sorra avançava cap a Rress. 

Havia previst el contraatac. Kress va resistir sense moure's, 
traçant amplis arcs amb la seva espasa de boira. Els mòbils se li 
acostaven i morien, però alguns aconseguien arribar fins al seu 
objectiu, perquè Rress no podia disparar en totes direccions al 
mateix temps. Va notar com se li enfilaven per les cames i com 
les seves mandíbules mossegaven inútilment el plàstic reforçat 
del vestit protector. Els va ignorar i va continuar ruixant pes- 
ticida. 

Llavors va començar a sentir copets al cap i a les espatlles. 
Es va estremir. Es va girar i va mirar enlaire: els reis de la sorra 
omplien la façana de la casa. 

Eren negres i vermells, i n'hi havia centenars. Es llançaven 
sobre ell com una pluja. Queien pertot. Un d'ells va aterrar al 
visor, i les seves mandíbules li van esgarrapar els ulls durant un 
segon horrible, fins que se'n va desempallegar. 

Va enlairar la mànega i va ruixar l'aire i la casa fins que els 
reis de la sorra que es deixaven caure van estar morts o a punt 
de morir. El núvol de pesticida el va envoltar i el va fer tossir. 
Però continuava ruixant. Fins que no va deixar neta la façana 
de la casa no va tornar a fixar-se en el terra. 

L'envoltaven completament. Algunes dotzenes se li havien 
enfilat pel cos, i diversos centenars s'apressaven a fer el mateix. 
Va disparar contra ells. La mànega va deixar de funcionar. Rress 
va notar un xiulet fort, i la boira mortal es va alçar formant un 
núvol que s'elevava, l'envoltava, l'ofegava, el cremava i li ente- 

lava la visió. Va palpar la mànega, que es va omplir de reis de la 
sorra moribunds: va descobrir que l'havien tallat a mossegades. 
Rress estava cegat, envoltat per un núvol de pesticida. Va tenti- 
nejar, va cridar i va començar a córrer cap a la casa, traient-se de 
sobre els mòbils com podia. 

Un cop dins, va tancar la porta i es va deixar caure sobre la 
catifa. Va rodolar per terra cap a una banda i cap a l'altra fins 
que va estar segur que els havia esclafat tots. Ara la motxilla ja 
s'havia buidat i la mànega xiulava dèbilment. Rress es va treu- 
re el vestit protector i es va dutxar. L'aigua calenta li va escaldar 
la pell, que va quedar morada i adolorida, però el formigueig 
va desaparèixer. 

Després de sacsejar-la amb certa aprensió, P es va posar la 
roba més gruixuda que tenia: uns pantalons de pana i una ja- 
queta de pell. 

—Maleit siguil —repetia una vegada i una altra—. Maleit 
siguil —tenia la gola seca. Després de registrar a consciència el 
rebedor per assegurar-se que no hi havia mòbils, es va conce- 
dir un respir: es va asseure i es va servir una copa—. Maleit si- 
gui... —repetia. 

La mà li tremolava mentre se servia una beguda, i va vessar 
una mica de licor a la catifa. 

L'alcohol el va aconseguir tranquil-litzar, però no va elimi- 
nar la por. Rress es va prendre una segona copa i es va dirigir 
sigilosament cap a la finestra. Els reis de la sorra corrien per 
damunt del plafó de plàstic gruixut. Es va estremir i va córrer 
en direcció al videotelèfon. Havia de demanar ajut, va pensar, 
embogit. Trucaria a les autoritats, i els policies vindrien amb 
llançaflames i... 

Es va aturar mentre marcava i se li va escapar un grunyit. 
No podia trucar a la policia, perquè els hauria d'explicar que 
hi havia uns altres reis de la sorra blancs al celler, i hi trobarien 

els cadavers. La maixella potser ja havia acabat amb Cath m’La- 
ne, però, sens dubte, no amb Idi Noreddian. Si ni tan sols Pha- 
via esquarterat com a l'altral A més, hi hauria ossos. No: només 
trucaria a la policia com a últim recurs. 

Es va quedar quiet, davant el videotelèfon, amb les celles ar- 
rufades. L'equip de comunicacions ocupava una paret sencera. 
Des d'allà podia posar-se en contacte amb qualsevol persona 
de Baldur. Tenia molts diners i astúcia, Rress sempre havia pre- 
sumit de ser molt astut. Trobaria una solució. 

Per un instant, va pensar a trucar a Wo, però aviat va des- 
cartar la idea. Wo sabia massa coses i li faria preguntes. No hi 
confiava. No, necessitava algú que fes el que li demanés sense 
preguntar res. 

El front arrugat es va relaxar i a poc a poc el seu rostre es va 
illuminar amb un somriure. Rress tenia contactes. Va marcar 
un número que feia molt temps que no marcava. 

Una cara de dona va cobrar forma a la pantalla: tenia els ca- 
bells blancs i un rostre inexpressiu, amb un nas aguilenc i llarg. 
La veu sonava enèrgica i eficient. 

—Simon! —va exclamar—. Com et van els negocis? 

—Bé, bé, Lissandra —va respondre Kress—. Pero tinc una 
feina per a tu. 

—Caram, és que necessites que desaparegui alguna cosa...? 
Les meves tarifes han augmentat molt des de l'última vegada, 
Simon. Has de tenir present que han passat deu anys. 

—Et pagaré bé —va dir Rress—. Ja saps que sóc generós. Et 
necessito per controlar una plaga. 

Un somriure dèbil va néixer en aquell rostre. 

—No necessites parlar en clau, Simon. Aquesta trucada està 
protegida contra punxades. 

—No, ho dic seriosament: es tracta d'una plaga. Una pla- 
ga de petits animalons molt perillosos. Te n'has d'encarregar. I 
sense fer preguntes, d'acord2 

—D'acord. 

—Bé. Necessitaras... tres o quatre homes com a minim. Equi- 
pa'ls amb vestits protectors, i amb llançaflames, o amb raigs là- 
ser, alguna cosa així... Veniu cap aquí, ja veureu el problema de 
seguida. Es tracta de bestioles, piles i piles de bestioles. Troba- 
reu uns castells al roquissar del jardí i a la piscina. Els heu de 
destruir i matar tot el que hi hagi dins. Quan ho hagueu fet, 
truqueu a la porta i us explicaré la resta de la feina. Podeu ve- 
nir de seguida2 

El rostre de la dona continuava impassible. 

—Sortirem d'aquí a menys d'una hora —va dir. 


Lissandra va complir la seva paraula. Va arribar en un mo- 
dest aerolliscador negre, acompanyada per tres homes. Rress 
els va observar des d'un refugi segur: rere una finestra de la se- 
gona planta. Era impossible distingir-los, ja que tots anaven 
protegits amb uns vestits gruixuts de plàstic negre. 

N'hi havia dos que duien un llançaflames de mà, i el tercer 
un canó làser i explosius. Lissandra no duia res. Rress la va po- 
der reconèixer perquè era la que donava les ordres. 

L'aerolliscador va passar primer molt a prop de terra, exa- 
minant la situació. Els reis de la sorra van embogir. Mòbils de 
color vermell i negre corrien frenèticament pel jardí. Rress po- 
dia observar des de la finestra el castell del roquissar: era tan 
alt com un home. Tenia les muralles atapeides de defensors ne- 
gres, i un flux constant de mòbils penetrava dins les seves pro- 
funditats. 

L'aerolliscador de Lissandra va aterrar al costat del de Rress. 
Els homes van saltar del vehicle i van preparar les armes. Tenien 
un aspecte mortífer, inhumà. 

L'exèrcit negre va formar entre ells i el castell. Pel que fa als 
mòbils vermells..., de sobte Rress es va adonar que no eren en- 
lloc. Va tancar els ulls i els va tornar a obrir. On s'havien ficat 

Lissandra va fer un senyal amb el dit i va donar algunes or- 
dres a crits. Els dos llançaflames van obrir foc contra els reis de 

la sorra negres. Les armes van fer un soroll ronc abans de po- 
sar-se a rugir. Llargues llengües de foc blau i escarlata van lle- 
par el terreny que tenien davant. Els reis de la sorra quedaven 
socarrimats, s'encongien, morien... Els homes van començar 
a dirigir les flames a banda i banda, amb la qual cosa genera- 
ven un foc creuat molt eficaç. Avançaven amb passes tranquil- 
les i cauteloses. 

L'exèrcit negre cremava i es desintegrava. Els mòbils fugien 
en desbandada, alguns cap al castell, d'altres cap a l'enemic. 
Cap mòbil aconseguia arribar fins als individus que duien els 
llançaflames. 

Els homes de Lissandra eren molt professionals. Però un 
d'ells va ensopegar. O va semblar que ensopegava. Quan el va 
tornar a mirar, Rress es va adonar que el terra havia cedit so- 
ta els seus peus. 

«Túnels», va pensar amb una esgarrifança. «Túnels, pous, 
trampes...». 

El portador del llançaflames s'havia enfonsat a la sorra fins 
a la cintura, i de sobte va semblar com si el terra que l'envolta- 
va entrés en erupció, i l'home va quedar cobert per mòbils de 
color vermell. Va deixar anar el llançaflames i va començar a 
esgarrapar-se el cos com un posseit. Els seus crits esgarrifaven. 

El seu company va dubtar un instant, però després va alçar 
el braç i va disparar: una ràfega de foc va devorar l'home i els 
reis de la sorra al mateix temps. 

Els crits van cessar a l'instant. Satisfet, el segon home es va 
fixar en el castell i va fer una altra passa, però es va aturar quan 
el seu peu es va enfonsar al terra fins al turmell. Va intentar alli- 
berar-lo i retrocedir. Al seu voltant, la sorra cedia. L'home va 
perdre l'equilibri i va caure agitant braços i cames. Els reis de 
la sorra el van envoltar com un líquid bullent i espès. Van co- 
brir del tot l'home, que no parava de cridar i de fer moviments 
convulsius. El llançaflames va quedar oblidat: ja no tenia cap 
sentit. 

Kress va copejar la finestra alhora que cridava tan fort com 
podia: 

—F] castell! Acabeu amb el castell! 

Lissandra, que s'havia quedat enrere, al costat de l'aerollis- 
cador, va mirar Rress i va assentir. El tercer home va apuntar 
amb el canó làser i va disparar. El raig va passar vibrant sobre 
el terra i va tallar la part superior del castell. Aleshores, abai- 
xant bruscament el làser, l'home va obrir esvorancs a la sorra i 
als parapets" de pedra. Les torres van caure a terra, i el gravat 
del rostre de Rress es va desintegrar. El làser va mossegar el ter- 
ra, rastrejant de banda a banda. El castell es va desfer. Ja no era 
més que un munt de sorra, però els mòbils negres continuaven 
corrent en totes direccions. La maixella estava enterrada a ex- 
cessiva profunditat, i el raig làser ni tan sols l'havia tocat. 

Lissandra va donar una altra ordre. L'home va abandonar 
el làser, va preparar un explosiu i es va llançar endavant. Va 
passar per damunt del cadàver fumejant del primer home i va 
caure a terra ferma, al roquissar del jardí, des d'on va llançar 
l'explosiu, que va anar a caure justament damunt les ruines del 
castell dels reis negres. Una resplendor blanca molt potent va 
cegar els ulls de Rress. Sorra, pedres i mòbils van saltar pels ai- 
res. La pols ho va enfosquir tot uns instants. Després va caure 
una pluja de reis trossejats. 

Rress va veure llavors que els mòbils negres no es movien: 
estaven morts. 

—La piscina! —va cridar a través de la finestra—. Acabeu 
amb el castell de la piscina! 

Lissandra el va entendre de seguida. El terra havia quedat 
encatifat de mòbils negres morts, però els vermells retrocedien 
i es reagrupaven a corre-cuita. L'home va vacil-lar abans d'aju- 
pir-se per agafar un segon explosiu. Va fer un pas endavant, pe- 
rò Lissandra el va cridar, i l'home va tornar corrents cap a ella. 


30 parapet: mur aixecat per protegir una fortificació. 

A partir d'aquell moment tot va resultar senzill. L'home va 
pujar a Paerolliscador, i Lissandra va fer envolar l'aparell. Rress 
va córrer a la finestra d'una altra habitació per no perdre's un 
sol detall. L'aerolliscador va descendir en picat sobre la pisci- 
na, i l'home, protegit dins el vehicle, va llançar els explosius al 
castell dels reis de la sorra vermells. Després de quatre passa- 
des, el castell va quedar irrecognoscible i els mòbils van deixar 
de moure's. 

Lissandra volia fer les coses a consciència. Va demanar al 
seu ajudant que bombardegés cada un dels castells diverses ve- 
gades més. Després, l'home va fer servir el canó làser per es- 
combrar el terreny metòdicament, passant-lo d'una banda a 
l'altra de forma sistemàtica, fins que van estar completament 
segurs que entre aquells munts de sorra no hi quedava cap és- 
ser viu. 

Finalment, van trucar a la porta de la casa. Kress somreia 
com un maníac quan els va deixar entrar. 

—Meravellós! —va dir—. Francament meravellós! 

Lissandra es va treure la màscara del vestit protector. 

—Això et costarà car, Simon. He perdut dos homes, per no 
mencionar el perill que he corregut jo mateixa. 

—Evidentment —va respondre Rress, satisfet—. Et paga- 
ré bé, Lissandra. El que em demanis, però quan acabis la feina. 

—Què queda per fer2 

—M has de netejar el celler —va explicar Rress—. Hi ha un 
altre castell al soterrani. I ho heu de fer sense explosius, perquè 
no vull destruir la casa. 

Lissandra va fer un gest al seu empleat. 

—Surt i agafa el llançaflames de Rajlx. Suposo que continua 
en perfectes condicions. 

L'home va tornar en silenci, armat i llest per acabar la feina. 
Rress els va mostrar el camí fins al celler. 

La massissa porta continuava segellada amb claus, tal i com 
ell l'havia deixat. Però estava lleugerament bombada cap a fora, 


180 GEORGE R.R. MARTIN 


com si hagués estat sotmesa a una pressió tremenda des de Pin- 
terior. Això va inquietar Rress, com també el fet que no se sen- 
tís res. Es va quedar ben lluny de la porta mentre l'home arran- 
cava els claus i treia els taulons. 

—Creus que és segur utilitzar-lo aquí dins? —va murmu- 
rar, assenyalant el llançaflames—. Tampoc m'agradaria que la 
casa cremés, ho entens, 012 

—Jo tinc el làser —va dir Lissandra—. L'utilitzarem per 
matar-los. És molt probable que no necessitem el llançaflames, 
però el vull tenir a mà per si de cas. Existeixen coses pitjors que 
el foc, Simon. 

Rress va assentir amb el cap. 

L'home va retirar el darrer tauló de la porta del celler. Enca- 
ra no se sentia res. Lissandra va donar una ordre, i el seu sub- 
altern va retrocedir, es va col-locar darrere d'ella i va enlairar el 
llançaflames apuntant cap a la porta. Lissandra va tornar a col- 
locar-se la protecció del cap, va enlairar el làser, va fer un pas 
endavant i va obrir la porta. 

No hi havia cap moviment, no se sentia res. Allà a baix tot 
era fosc. 

—Hi ha llum? —va preguntar Lissandra. 

—Al costat de la porta, per dins —va explicar Rress—. A 
mà dreta. Compte amb l'escala: és molt dreta. 

Lissandra va travessar el llindar, es va passar el làser a la mà 
esquerra i va alçar la dreta, palpant a la recerca de l'interruptor. 
No va succeir res. 

—Ja l'he trobat —va dir Lissandra—, però no sembla que... 

De sobte, va fer un crit i va tentinejar. Tenia un rei de la sor- 
ra aferrat al canell. La sang brollava a través del vestit protector 
on la bèstia havia clavat les mandíbules. El mòbil era tan gran 
com la mà de Lissandra. 

La dona va fer un salt enrere i va començar a copejar la mà 
contra la paret més propera. Ho va fer una vegada i una altra. 
Els cops sonaven fort: era un soroll de carn. A l'últim, el rei de 

la sorra va deixar anar la mà i va anar a parar lluny. Lissandra 
va gemegar i va caure de genolls a terra. 

—Em sembla que m'he trencat els dits —va dir en veu baixa. 

La sang continuava brollant profusament. Lissandra havia 
deixat caure el làser al costat de la porta del celler. 

—Jo no penso baixar-hi —va anunciar l'ajudant amb to de- 
cidit i clar. 

Lissandra va alçar la vista cap a ell. 

—No —va dir Lissandra—. Queda't a la porta i crema-ho 
tot. Fins que no en quedin més que les cendres, mentens? 

L'ajudant va assentir. 

A Rress se li va escapar un gemec. 

—La meva casa —es va lamentar. Se li va regirar l'estómac. 
Aquell rei de la sorra blanc era tan gran... Quants més n'hi de- 
via haverl—. No, deixeu-ho... No feu res. He canviat d'idea. 

Lissandra no l'entenia. Li va mostrar la mà: estava coberta 
de sang i d'un líquid viscós, d'un color verd brut, gairebé ne- 
gre. 

—El teu amiguet m'ha traspassat el guant amb les mandí- 
bules, i ja has vist com m'ha costat treure-me'l de sobre. De 
manera que se me'n refot la teva casa, Simon. Sigui el que sigui, 
el que hi ha al celler ha de desaparèixer. 

Rress gairebé no la sentia. Li va semblar distingir un movi- 
ment enmig de la foscor, més enllà de la porta. Es va imaginar 
que l'exèrcit de reis de la sorra blancs sorgiria a patolls:' cada 
soldat seria tan gran com el que havia atacat Lissandra. Es va 
veure enlairat per un centenar de braços diminuts i arrossegat 
a la foscor, fins a la maixella famolenca. Estava aterrit. 

—Nol —va exclamar. 

No li van fer cas. 

Rress es va llançar endavant, i va copejar amb l'espatlla Pes- 
quena de l'empleat de Lissandra justament quan es disposava a 


31 a patolls: en grups nombrosos. 

disparar. L'individu va fer un grunyit, va perdre l'equilibri i es 
va precipitar escales avall. 

Rress el va veure desaparèixer per l'escala. Després es van 
sentir més sorolls: corredisses, espetecs i una mena de xipolleig. 

Rress es va girar per mirar Lissandra. Estava amarat de suor 
freda, i una excitació malaltissa s'havia emparat d'ell. Es tracta- 
va d'una sensació gairebé sexual. 

Els ulls freds i tranquils de Lissandra el van mirar a través 
de la màscara. 

—Què estàs fent: —va preguntar la dona mentre Rress re- 
collia el làser que ella havia deixat caure—. Simonl 

—Èstic signant la pau —va explicar Rress amb un riure 
nerviós—. Ells no faran mal al seu Déu, no, no n'hi faran men- 
tre el seu Déu sigui bo i generós amb ells. He estat cruel. Els 
matava de fam. Ara he de reparar tot el mal que els he fet, ho 
has d'entendre. 

—Estàs boig! —va exclamar Lissandra. 

Va ser l'última cosa que va dir. Rress va disparar amb el là- 
ser i li va obrir un forat al pit tan gran que hi hauria pogut fer 
passar un braç pel mig. A continuació, va arrossegar el cos pel 
terra i el va fer rodolar escales avall. 

Els sorolls es van fer més forts: una espècie de corredisses, 
esgarrapades i ressonàncies de fluids. Rress va tornar a sege- 
llar la porta. 

Quan s'allunyava d'allà, una profunda sensació d'alegria 
recobria la seva por com una capa de mel. Però sospitava que 
aquella sensació pertanyia a algú altre. 


Va decidir deixar la casa, volar a la ciutat i quedar-se a l'ha- 
bitació d'un hotel una nit, o potser un any. Però, en lloc de fer 
això, va començar a beure. No sabia ben bé per què. Va beure 
sense parar durant hores i ho va vomitar tot bruscament sobre 
la catifa de la sala. En algun moment es va adormir. Quan es va 
despertar, la casa era completament a les fosques. 

Es va arraulir al sofà. Sentia sorolls, coses que es movien per 
les parets i que l'envoltaven. L'oida de Rress era extraordinària- 
ment fina. Cada lleu cruixit era el trepig d'un rei de la sorra. 
Rress va tancar els ulls i es va quedar quiet, a l'espera de sen- 
tir el seu contacte terrible, sense gosar moure ni un pèl per por 
a tocar-ne cap. 

Gairebé no s'atrevia ni a respirar, sols feia lleus gemecs. Va 
passar una estona, però no succeia res. 

Va tornar a obrir els ulls. Tremolava una mica. Lentament, 
les ombres van començar a disminuir i a dissoldre's. La llum 
de la lluna es filtrava a través de les finestres. Els ulls de Rress 
es van acostumar a la penombra. La sala era buida. No hi havia 
res, res, res... Res més que els seus terrors de borratxo. 

Finalment, Rress es va armar de valor, es va aixecar i va en- 
cendre el llum. Efectivament, allà no hi havia res. La sala era 
buida. Va escoltar: res. Cap soroll. Res a les parets. Tot era fruit 
de la seva imaginació, dels seus temors. 

El record de Lissandra i d'aquell monstre del celler va tor- 
nar a la seva memòria de manera espontània. Rress es va sen- 
tir envait per la ràbia i la vergonya. Per què havia fet una co- 
sa aixít Podia haver ajudat Lissandra a cremar aquella cosa, a 
matar-la... Per què...2 Però ja sabia per qué: la maixella Pha- 
via obligat a fer-ho, li havia ficat la por al cos. Wo havia dit que 
aquella criatura posseïa poders psiònics, fins i tot quan era pe- 
tita. I ara aquella maixella era gran, molt gran... S'havia men- 
jat Cath i Idi, i ja tenia dos cossos més a labast. Seguiria crei- 
xent. I havia après a valorar el gust de la carn humana, va 
pensar Kress. 

Va començar a tremolar, però es va aconseguir controlar i 
els tremolors van cessar. Aquella cosa no li faria mal a ell, per- 
què ell era Déu. I els blancs havien estat sempre els seus prefe- 
rits. 

Però va recordar que havia ferit la maixella amb l'espasa 
abans que es presentés Cath. Maleida Cath... 

No podia continuar allà. La maixella tornaria a tenir gana. 
Com que era tan grossa, la fam no trigaria a arribar. Tindria 
una fam atroç. I llavors què faria? Havia d'escapar, posar-se fo- 
ra de perill a la ciutat mentre la maixella seguia confinada” al 
celler. Al soterrani tot era de guix i de terra piconada, de mane- 
ra que els mòbils no trobarien cap dificultat per excavar i obrir 
túnels. Quan estiguessin lliures... Kress no volia ni pensar-hi. 

Va anar al seu dormitori i va preparar les maletes. En va 
omplir tres. De fet, no necessitava més que una muda per can- 
viar-se: l'espai que quedava a les maletes el va omplir amb ob- 
jectes de valor: joies, obres d'art i altres peces que no hauria su- 
portat perdre. No esperava tornar mai més a casa. 

L'arrossegapeus el va seguir escales avall, observant-lo amb 
ulls lluents i sinistres. No era més que la pell i Pos. Kress es va 
adonar que feia molt temps que no li donava menjar. Normal- 
ment, l’arrossegapeus es buscava la vida, però era obvi que les 
restes de menjar havien escassejat darrerament. Quan l'ani- 
mal se li va intentar arrapar a la cama, Rress va rondinar i se'l 
va treure de sobre. L'arrossegapeus va començar a córrer, ofès 
i adolorit. 

Transportant amb penes i treballs les tres maletes, Rress va 
sortir de la mansió i va tancar la porta. Per un instant, es va 
quedar plantat al davant de la casa, notant al pit els batecs del 
cor. Tan sols el separaven unes passes de l'aerolliscador, però 
l'atemoria recórrer aquells metres. La llum brillant de la llu- 
na li va revelar que el terreny que s'estenia al davant de la casa 
s'havia convertit en l'escenari d'una carnisseria. Els cossos dels 
dos homes de Lissandra jeien on havien caigut, un d'ells cre- 
mat i amb el cos deformat, l'altre inflat sota una massa de reis 
de la sorra morts. I els mòbils, vermells i negres, l'envoltaven. 
Se li feia difícil creure que estiguessin morts. Semblava que les- 
peraven, com ja havia succeït tantes vegades abans. 


32 confinada: tancada, aïllada. 

«Ximpleries», es va dir Kress. Allo no eren més que nous 
terrors de borratxo. Havia vist com s’esfondraven els castells. 
Tots aquells reis de la sorra estaven morts, i la maixella blan- 
ca havia quedat atrapada al celler. Kress va respirar profunda- 
ment diverses vegades, amb decisió, i va avançar per damunt 
d'aquells cossos immòbils, que cruixien sota els seus peus. Els 
esclafava amb fúria. I els animals no van reaccionar. 

Kress va somriure i va creuar lentament el camp de batalla, 
només pendent d'aquells cruixits, que eren els sons de la salva- 
ció: claix, claix, claix... 

Va deixar les maletes a terra i va obrir la porta de V'aerollis- 
cador. Alguna cosa va sorgir de la foscor en direcció a la llum. 
Hi havia un ésser pàl-lid al seient de l'aerolliscador, i era tan 
llarg com el seu avantbraç. Les seves mandíbules es van tan- 
car amb suavitat, fent "clanc", mentre aquella criatura el mira- 
va amb els sis petits ulls repartits per tot el cos. 

Rress va notar que s'havia orinat a sobre. Va retrocedir len- 
tament. 

Hi va haver més moviments dins l’aerolliscador. Era evident 
que havia deixat la porta oberta... El rei de la sorra va sortir i 
va avançar cap a ell amb cautela. D'altres el van seguir. Esta- 
ven mig amagats sota els seients, furgant sota la tapisseria, pe- 
rò en aquell moment van sortir i van formar un anell irregular 
al voltant de l'aerolliscador. 

Rress es va humitejar els llavis, es va girar i va córrer fins a 
Paerolliscador de Lissandra, però es va aturar a mig camí, per- 
què també hi havia coses que es movien dins l'altre vehicle, 
grans coses amb aspecte de cucs que va entreveure a la llum de 
la lluna. 

Rress va retrocedir gemegant fins a la casa. En arribar da- 
vant la porta, va alçar els ulls. 

Va comptar una dotzena de cossos llargs i blancs que es mo- 
vien apressadament pels murs de la mansió. N'hi havia quatre 
que s'havien arraimat al capdamunt del campanar abandonat, 

on en altre temps solia refugiar-se el caracara. Hi esculpien al- 
guna cosa. Un rostre: un rostre molt familiar. 

A Kress se li va escapar un esgarip i va correr a amagar-se 
dins la casa. 


Se'n va anar fins al moble bar. 

Una quantitat suficient d'alcohol li va proporcionar l'oblit 
fàcil que necessitava. Però es va despertar. Malgrat tot, es va 
despertar. Tenia un mal de cap atroç, feia una pudor que em- 
pestava i tenia gana. Moltíssima gana. Mai a la vida no havia 
tingut tanta ganal 

Va comprendre que la fam no venia del seu propi estómac. 
Un rei de la sorra blanc el vigilava des de dalt del tocador del 
dormitori, movent lleugerament les antenes. Era tan gros com 
el que havia trobat a l'aerolliscador la nit abans. Kress va mirar 
de no acovardir-se. 

—Ft... et donaré menjar —va dir—. Et donaré menjar. 

Tenia la boca horriblement seca, com paper de vidre. Es va 
humitejar els llavis i va fugir de l'habitació. 

La casa estava plena de reis de la sorra. Havia d'anar amb 
molt de compte a no trepitjar-los. Ara els mòbils semblaven 
molt enfeinats, cadascú fent la seva. Estaven realitzant tota 
mena de canvis a la casa, excavaven a les parets i esculpien... 
Fins a dues vegades, Rress va trobar el seu propi rostre escul- 
pit en una de les parets, observant-lo des de racons inesperats. 
En aquelles escultures, la seva cara apareixia rígida, tensa, lívi- 
da de terror. 

Amb l'esperança d'aplacar la fam de la maixella blanca, va 
sortir fora amb la intenció de recollir els cossos que s'estaven 
podrint al jardí. Però els dos cossos havien desaparegut. Rress 
va recordar que als reis de la sorra els resultava molt fàcil des- 
plaçar coses que superaven àmpliament el seu propi pes. 

Era terrible pensar que la maixella seguia tenint gana des- 
prés d'haver menjat tant. 





188 GEORGE R.R. MARTIN 


Quan va tornar a entrar a la casa, una columna de reis de la 
sorra descendia per l'escala. Cada un transportava un tros de 
Parrossegapeus. El cap de l'animal, en passar-li pel costat, va 
semblar que el mirava amb un gest de retret. 

Rress va buidar les neveres, els armaris, tot. Va amuntegar 
tot el menjar que hi havia a la casa al centre de la cuina. Un 
grup de mòbils blancs va esperar pacientment i després se'l va 
endur. Evitaven els aliments congelats, que van deixar al mig 
d'un gran bassal a l'espera que es descongelessin, però es van 
endur tota la resta. 

A Rress aviat li va semblar que els cargolaments de ventre 
que sentia es calmaven una mica, malgrat que ell no havia men- 
jat res. Però era conscient que allò no duraria gaire. La maixe- 
lla tornaria a tenir gana molt aviat. I hauria de donar-li menjar. 

Rress sabia molt bé què havia de fer. Es va asseure davant el 
videotelèfon. 

—Malada —va dir, fingint una veu tranquil-la i alegre quan 
va contestar el primer dels seus amics—, aquesta nit faré una 
festeta. Ja sé que t aviso a darrera hora, però confio que podràs 
venir. Em fastiguejaria que no poguessis... 

A continuació, va trucar a Jad Rallxis, i després als altres. A 
l'últim, cinc amics van acceptar la invitació. Kress confiava que 
amb això n'hi hauria prou... 


Va rebre els primers quatre convidats al jardí. Els mòbils ho 
havien netejat tot amb eficàcia, i el terra gairebé tenia el ma- 
teix aspecte que abans de la batalla. Rress va acompanyar els 
seus amics fins a la porta i els va cedir el pas. Però ell es va que- 
dar a fora. 

Ja havien entrat tots quatre quan Rress, finalment, es va ar- 
mar de valor: va tancar la porta darrere l'últim convidat igno- 
rant les seves exclamacions de desconcert, que no van trigar a 
convertir-se en uns xiscles estridents, i va arrancar a córrer fins 
a l'aerolliscador en què havien arribat. Hi va entrar, va posar el 

polze sobre el sensor d'engegada i va renegar. Naturalment, ha- 
vien programat l'aerolliscador perquè tan sols s'elevés amb les 
empremtes digitals del seu amol 

Jad Rakkis va ser el segiient a arribar. Quan va aterrar, Kress 
va correr fins al seu aerolliscador i, quan Rakkis es disposava a 
baixar, el va agafar pel brag. 

—Torna a entrar, de pressa! —li va dir, empenyent-lo—. 
Porta'm a la ciutatl De pressa, Jad, treu-me d'aquíl 

Pero Rakkis se’l va quedar mirant, sense fer cap moviment. 

—Qué passa, Simon? No ho entenc... I la festa? 

Ja era tard, perquè la sorra que els envoltava havia començat 
a bullir, i els dos homes van quedar envoltats per uns ulls ver- 
mellosos que els observaven fent petar les mandíbules. Rakkis 
va contenir una exclamació i es va disposar a tornar a laero- 
lliscador, però de sobte un parell de mandíbules es va tancar 
al voltant del seu turmell, i Rakkis va caure de genolls a terra. 
L'activitat subterrània era tan intensa que semblava que la sor- 
ra estigués bullint. Rakkis va fer un crit terrible i el seu cos es va 
cargolar quan els mòbils van començar a esquinçar-lo. Kress va 
haver d'apartar la vista. 

Després d'allò, ja no va intentar escapar. Un cop concreta- 
da la matança, va beure tot el que li quedava al moble bar i va 
agafar una borratxera descomunal. No podia permetre's aquell 
luxe mai més, ja ho sabia, perquè l'únic alcohol que quedava a 
la casa era al celler. 

Rress no va menjar res en tot el dia, però es va adormir amb 
la sensació d'estar satisfet, fins i tot inflat. Aquella fam atroç fi- 
nalment havia quedat saciada. L'última cosa que li va passar pel 
cap, abans que els malsons comencessin a turmentar-lo, va ser 
una pregunta: a qui havia de convidar l'endemà: 


El matí era sec i calorós. Rress va obrir els ulls i va tornar a 
veure sobre el tocador del dormitori un rei de la sorra blanc. Va 
tancar els ulls apressadament, confiant que aquell malson des- 

apareixeria. Però no va ser així, i Kress va ser incapaç d'ador- 
mir-se. No va trigar a trobar-se de nou contemplant aquella 
cosa. La va mirar fixament gairebé cinc minuts abans de ser 
conscient que aquella situació era molt estranya: el rei de la 
sorra no es bellugava. 

El cert és que els mòbils eren capaços de quedar-se prodi- 
giosament quiets. Rress els havia vist mil vegades observant, a 
l'aguait. Però sempre feien algun moviment lleu, petaven les 
mandíbules, encongien les potes, o bé feien vibrar i oscil-lar les 
seves antenes llargues i fines. El rei de la sorra que l'observava 
des del tocador, en canvi, estava absolutament immòbil. 

Rress es va aixecar, contenint la respiració i sense gosar ali- 
mentar esperances. Estava mort2 Podia ser que alguna cosa 
l'hagués matat: Va creuar el dormitori. 

Aquell ésser tenia els ulls negres i vidriosos, i semblava in- 
flat per algun motiu. Era com si fos tou i s'estigués podrint per 
dins, omplint-se d'un gas que empenyés cap a fora les plaques 
de la seva cuirassa blanca. 

Rress hi va acostar una mà tremolosa i el va tocar: estava ca- 
lent, gairebé cremava. I cada vegada s'escalfava més. Però no es 
movia. 

Va enretirar la mà, i en fer-ho es va desprendre i va caure a 
terra un segment de l'exoesquelet blanc. La carn de sota tenia 
el mateix color, però semblava tova, inflada, febril. I va tenir la 
impressió que bategava. 

Rress es va apartar i va córrer cap a la porta. 

Al passadís hi havia tres reis blancs més. Tots tenien el ma- 
teix aspecte que el del dormitori. Kress va baixar corrent Pes- 
cala, saltant per damunt dels mòbils. No es van moure. La casa 
mwera plena, però tots semblaven morts, o moribunds, o coma- 
tosos, o el que fos... A Kress tant li feia el que els passés mentre 
continuessin immòbils. 

En va trobar quatre dins el seu aerolliscador. Els va aga- 
far d'un en un i els va llançar tan lluny com va poder. Maleits 

monstresl Es va tornar a ficar dins el vehicle, es va situar da- 
munt el seient mig rosegat i va posar el polze sobre el sensor 
d'engegada. 

No va passar res. 

Ho va tornar a intentar una vegada i una altra: res. No po- 
dia ser, aquell era el seu propi aerolliscador i havia d'arrencarl 
Per què no ho feia: No ho podia entendre. 

Finalment va sortir a inspeccionar el vehicle per fora, espe- 
rant el pitjor. 

I va trobar el pitjor: els reis de la sorra havien destrossat la 
reixeta gravitatòria. Estava atrapat. Continuava atrapat. 

Va tornar a la casa amb posat ombrívol. Es va dirigir a la ga- 
leria i va trobar la vella destral que solia estar penjada al cos- 
tat de l'espasa que havia usat contra Cath m'Lane. Va posar fil a 
l'agulla: els reis de la sorra ni tan sols es movien quan els talla- 
Va a trossos, però ho esquitxaven tot quan els clavava el primer 
cop amb la destral: gairebé es podria dir que esclataven. Per 
dins resultaven horrorosos: òrgans estranys a mig formar, una 
viscositat vermellosa que recordava la sang humana, i aquell lí- 
quid groguenc... 

Va eliminar vint reis abans de comprendre que perdia el 
temps. De fet, els mòbils no importaven gaire. A més, n'hi ha- 
via tants... Encara que continués així tot el dia i tota la nit, no 
n'eliminaria més que una petita part: havia de baixar al celler i 
atacar la maixella amb la destral. 

Decidit, es va dirigir al soterrani. Però, en arribar a la por- 
ta, es va aturar. 

Ja no hi havia porta. S'havien menjat les parets, amb la qual 
cosa l'obertura era el doble de gran que abans i tenia una for- 
ma més arrodonida. Ara ja no era més que un forat. No hi ha- 
via cap indici que suggerís que, abans, en aquell lloc hi havia 
hagut una porta segellada amb taulons que impedia l'accés a 
aquell abisme tenebrós. 

Del fons arribava una olor fètida, espantosa, asfixiant... 

I les parets estaven humides, ensangonades, cobertes de ca- 
pes d'una massa blanquinosa i florida. 

I encara hi havia una cosa pitjor: allò respirava. 

Rress va restar immòbil, notant aquell vent càlid que l'opri- 
mia cada cop que respirava. Va fer esforços per no ofegar-se, i 
quan l'aire va canviar de direcció, va arrancar a córrer. 

Novament a la sala, va destrossar tres mòbils més i es va es- 
fondrar. Què estava passant No ho entenia. 

Llavors va pensar en l'única persona capaç d'entendre-ho. 
Rress va tornar al videotelèfon, amb tanta pressa que va trepit- 
jar un mòbil sense adonar-se'n. Va suplicar que l'aparell encara 
funcionés. Quan Jala Wo va respondre, Rress es va deixar anar 
i li va explicar tot el que havia passat. Ella l’escoltava sense in- 
terrompre'l i amb posat inexpressiu, encara que el seu rostre 
descarnat" i pàl-lid semblava preocupat. Quan Rress va acabar, 
ella es va limitar a dir: 

—l hauria de deixar abandonat a casa seva... 

Rress va començar a ploriquejar. 

—No em pot fer això —deia—. Ajudi'm, li pagaré... 

—L'hauria d'abandonar a la seva sort —va repetir VVo—, 
però no ho faré. 

—Gracies —va dir Kress—. Mil gracies! 

—Tranquil. Escolti’m. Això és tot per culpa seva. Si es cui- 
den correctament, els reis de la sorra es comporten com guer- 
rers rituals exemplars. Però la fam i la tortura han convertit els 
seus reis en una cosa diferent. Vostè era el seu Déu, vostè els ha 
transformat en el que són ara. La maixella del celler està malal- 
ta: encara l'afecta la ferida que vostè li va infligir. Segurament 
ha embogit. El seu comportament és... anormal. 

»Abandoni la casa ara mateix. Els mòbils no estan morts, 
Rress, tan sols estan en estat letàrgic. Ja li vaig explicar que, 
quan creixen, perden l'exoesquelet. De fet, el normal és que els 

caigui molt abans. No havia sentit parlar mai de reis de la sorra 
que creixessin tant com els seus durant la fase insectoide. Jo di- 
ria que és una altra conseqüència d'haver ferit la maixella blan- 
ca. Però ara això ja no importa. 

»El que importa és la metamorfosi que estan sofrint ara. És 
bo que sàpiga que, a mesura que creix, la maixella cada vegada 
es torna més intel-ligent. Els seus poders psiònics s'amplien, i la 
seva ment es torna més sofisticada, més ambiciosa... Els mò- 
bils cuirassats són útils mentre la maixella és petita i poc intel- 
ligent, però ara la maixella exigeix servents millors, cossos amb 
més aptituds, m'entén2 Els mòbils estan a punt de donar a llum 
una nova raça de reis de la sorra. I no li puc dir quin aspecte 
tindran exactament. Cada maixella dissenya la seva pròpia raça 
per satisfer les seves necessitats i desitjos. Però sí que li puc dir 
que seran bípedes, amb quatre braços i polzes oposables. Se- 
ran capaços de construir i manipular maquinària avançada. Els 
reis de la sorra, considerats d'un en un, no seran intel-ligents, 
però la maixella ho serà, i molt... 

Kress, davant la pantalla, mirava VVo bocabadat. 

—Els seus operaris... —va dir, fent un gran esforç—, els que 
van venir aqui..., els que van instal-lar el terrari... 

Wo va apuntar un lleu somriure. 

—Shade —va dir. 

—Shade és un rei de la sorra! —va exclamar Kress, incapa¢ 
d'assimilar-ho—. I vostè em va vendre un terrari de... de... 
nadons, ah...! 

—No sigui absurd —va dir Wo—. Un rei de la sorra en la 
seva primera fase s'assembla més a un espermatozoide que a 
un nadó. En un entorn natural, les guerres aconsegueixen tem- 
perar-los i controlar-los. Només un de cada cent arriba a la se- 
gona fase, només un de cada mil arriba a la fase final, la tercera, 
i es converteix en algú com Shade. Els reis de la sorra adults no 
senten gaire afecte per les maixelles petites. N'hi ha un munt, i 
els seus mòbils són una plaga —va explicar VVo fent un sospir. 

»Bé —va continuar—, tota aquesta xerrameca és una pèr- 
dua de temps. Aquest rei blanc està a punt de despertar a la se- 
va plena intel-ligència. Ja no el necessitarà, i a més Podia. I tin- 
drà molta fam, perquè la metamorfosi resulta esgotadora. La 
maixella ha de devorar quantitats ingents de menjar tant abans 
com després de transformar-se. De manera que és millor que 
sen vagi de seguida, mentén? 

—No puc... —va respondre Rress—. El meu aerolliscador 
està destrossat, i no aconsegueixo arrancar-ne cap dels altres. 
No sé com reprogramar-los. No em pot venir a buscar? 

—Sí —va dir VVo—. Shade i jo sortirem de seguida, però 
vostè està a més de dos-cents quilòmetres d'Asgard, i hem de 
carregar l'equip que fa falta per plantar cara a aquest rei de la 
sorra boig que vostè ha creat. Se n'ha d'anar. Té dues cames: 
camini. Vagi cap a l'est agafant el camí més visible i ràpid que 
trobi. El terreny que envolta la seva casa és molt àrid, i això ens 
permetrà localitzar-lo amb facilitat des de Paire, i llavors ja es- 
tarà vostè fora de perill, ben lluny dels reis de la sorra. M'ha en- 
tes? 

—Si —va dir Kress—. Si, és clar que sí. 

Van tallar la comunicació, i Rress va córrer fins a la porta. 
Encara no hi havia arribat quan va sentir aquell soroll: una co- 
sa que sonava en part com un cruixit i en part com un esclat. 

Un dels reis de la sorra s'havia esquinçat. Quatre mans di- 
minutes cobertes d'una sang de color entre rosa i groc van sor- 
tir per l'obertura i van començar a apartar la pell morta. 

Rress va arrancar a córrer de nou. 


No havia comptat amb la calor. Els turons eren secs i ro- 
callosos. Rress va sortir de la casa corrent com un esperitat. Va 
córrer fins que li van fer mal les costelles i fins que va comen- 
çar a panteixar. Després va fer uns metres caminant, però, de 
seguida que es va refer, va començar a córrer de nou. Durant 
gairebé una hora va córrer i va caminar, va caminar i va córrer, 

sota aquell sol ardent i incisiu. Suava a dolls, i va lamentar no 
haver pensat a agafar una mica d'aigua. Mirava el cel amb l'es- 
perança de distingir Wo i Shade. 

Kress no estava preparat per suportar aquella situació. Feia 
massa calor, l'ambient era excessivament sec i ell no estava en 
forma. Però va recordar la respiració de la maixella, i la de les 
criaturetes serpentejants que, a hores d'ara, ja devien arrosse- 
gar-se per tota la casa, i va accelerar el pas. Confiava que Wo i 
Shade sabrien què fer. 

Tenia els seus propis plans en relació amb VVo i Shade. Tot 
era culpa d'ells, havia decidit Rress, i ho lamentarien. Lissandra 
havia mort, però en coneixia d'altres del seu ofici. Rress es ven- 
jaria. Es va fer aquella promesa un centenar de vegades men- 
tre caminava, amb gran esforç i sense deixar de suar, en direc- 
ció a l'est. 

Perquè Rress pensava que avançava cap a l'est. No tenia fa- 
cilitat per orientar-se, i no estava segur de quin camí havia aga- 
fat en un primer moment, empès pel pànic. Però després s'ha- 
via esforçat a anar en línia recta cap a l'est, tal i com li havia 
indicat Wo. 

Quan feia diverses hores que corria sense veure ni rastre 
dels seus rescatadors, es va començar a convèncer que havia 
calculat malament la direcció. 

Van passar diverses hores més, i la seva por va augmentar. I 
si Wo i Shade no l'aconseguien trobart Es moriria. Feia dos dies 
que no menjava, estava dèbil i espantat, i la gola li cremava per 
la falta d'aigua. No podia avançar més. 

El sol estava a punt de pondre's, i Rress aviat es trobaria 
completament perdut enmig de la foscor. Què devia haver sor- 
tit malament? Devien haver aconseguit Wo i Shade que els reis 
de la sorra no els devoressin? Fl terror va tornar i es va emparar 
completament de Kress. I la por convivia amb una set terrible i 
amb una fam insaciable. Però Kress va seguir avançant. Tenti- 
nejava quan intentava córrer, i va caure dues vegades. El segon 

cop es va fer un tall a la mà amb una roca, i la ferida va comen- 
çar a sagnar. Rress va xuclar la sang sense deixar de caminar. Li 
preocupava la possibilitat d'una infecció. 

El sol s'acostava a la línia de l'horitzó, darrere d'ell. El terra 
es va refredar una mica i Rress ho va agrair. Va decidir que ca- 
minaria fins que s'apagués l'últim raig de llum, i que després 
buscaria un lloc on descansar durant la nit, convençut que ja 
estava prou lluny dels reis de la sorra com per considerar que 
estava fora de perill, i que Wo i Shade el trobarien l'endemà al 
matí. 

Quan va arribar al cim del turó següent, Kress va veure da- 
vant els seus ulls el perfil d'una casa. No era tan gran com la se- 
Va, però tenia unes dimensions considerables. Representava un 
refugi, un lloc segur. Rress va cridar i va començar a córrer cap 
a l'edifici. Menjar i beguda, ja era hora... S'havia d'alimentar, 
ja gairebé podia assaborir el menjar. La fam que el consumia 
era tan gran que fins i tot li feia mal. Va baixar corrent el turó, 
agitant els braços i cridant als habitants de la casa. La llum ja 
era molt dèbil, però va poder distingir mitja dotzena de nens 
que jugaven sota la penombra. 

—Eh, vosaltres! —va cridar—. Socors, socors! 

Els nens el van anar a rebre corrent. 

Kress es va aturar de cop i volta. 

—No! —va exclamar—. No pot ser..., no! 

Va retrocedir i va relliscar a la sorra. Es va aixecar i va in- 
tentar escapar-se, pero el van atrapar amb facilitat. Eren uns 
éssers petits, espantosos, d’ulls sortints, amb la pell d’un co- 
lor ataronjat. Rress va forcejar, però no li va servir de res. Mal- 
grat que eren petits, cada un tenia quatre braços i Rress només 
en tenia dos. 

El van arrossegar fins a la casa. Era una casa trista, vella, 
construida en una sorra que s'erosionava. La porta era molt 
gran i fosca, i respirava. Era un detall terrible, però no va ser 
per això que Simon Rress va cridar horroritzat. No: va cridar 

en veure els altres, els petits nens ataronjats que sortien arros- 
segant-se del castell i que contemplaven impassibles aquell ho- 
me que els passava pel costat. 

Tots tenien la cara de Rress. 


